Moja prva aplikacija - MPSMPS\nPoznato je da u današnje vreme mladi ljudi u našem regionu nemaju mnogo prilike da steknu veštine iz oblasti koje su na visokoj potražnji. Samim tim, nemaju mnogo opcija kada je u pitanju produktivnost i samoostvarivanje sa perspektivom. Samo ukoliko se aktiviramo i stvorimo, ali i prihvatimo prilike da steknemo znanja iz traženih oblasti možemo da na sve ovo damo pozitivan odgovor.\nMoja prva aplikacija je projekat koji pokrećemo sa idejom da mladi nauče da naprave svoju prvu android aplikaciju, koju će postaviti na Google Play.\nIT predstavlja oblast koja u mnogme može da pomogne da se svaki uspeh maksimizira i značajno doprinese pokretanju sopstvenog posla. U cilju podizanja kapaciteta mladih ljudi, iSerbia raspisuje konkurs Moja prva aplikacija, kao nastavak projekta Moj prvi sajt , u okviru koga će dodeliti 30 stipendija.\nStipendiji prethodi kurs iz preduzetništva, na koji može da se prijavi 70 polaznika. Od 70 polaznika preduzetništva, tridesetoro koji naprave najbolji mini biznis plan biće nagrađeno prilikom da se oprobaju na pilot projektu Moja prva aplikacija.\nCilj programa je da pruži znanja i tehnike neophodne za samostalnu izradu aplikacije za mobilne telefone i doprinese razvoju karijera i/ili pokretanje privatnih poslova polaznika kursa. Kursevi su osmišljeni tako da ih polaznici mogu koristiti iz udobnosti svoje fotelje i u vreme kada im to najviše odgovara, pohađajući kurs koji je nastao kao spoj teorijskih i praktičnih znanja i iskustava vrhunskih stručnjaka. Za pohađanje kursa iz zrade aplikacije za mobilne telefone neophodno je osnovno poznavanje programiranja ( početni nivo – pogledajte pitanja iz testa).\nNa konkurs mogu da se prijave mladi do 32 godine starosti: srednjoškolci i studenti svih nivoa studija\nDa biste se prijavili, potrebno je da do 30. 08. 2014. godine popunite prijavni formular koji se nalaziOVDE (očekivano vreme koje popunjavanje formulara zahteva: 10 minuta). Kandidati koji su dobili stipendiju biće obavešteni putem mejla o pozitivnom ishodu konkursa. Kandidati će imati rok 5 dana da potvrde svoje učešće u projektu. Ukoliko nakon toga kandidat ne potvrdi svoje učešće biće kontaktiran kandidat koji je sledeći na rang listi.*\nProjekat je podržan od strane Ministarstva trgovine, turizma i telekomunikacija.\nOd preko 200 prijavljenih, 70 najboljih dobili su mogućnost da pohađaju onlajn kurseve u okviru projekta MPA, njihova imena su:\nJovana Mihajlovic Mijovic


Mart – mesec borbe protiv raka – Radio Medvedja\nMereći nivo šećera u krvi, medicinsko osoblje doma zdravlja u Medveđi danas je na gradskom trgu zainteresovane građane upoznavalo sa prevencijom i ranim otkrivanjem raka, kao najuspešnijim oružjem u borbi protiv ove bolesti.\nRedovna primena pregleda i/ili testa, u cilju ranog otkrivanja bolesti kod ljudi kojii još nemaju simptome te bolesti i koji se nalaze u prosečnom riziku obolevanja, naziva se skrining. U Srbiji svake godine od raka oboli 32.000 osoba. Sa 20.000 osoba koje umru od posledica ove bolesti godišnje, rak predstavlja drugi po učestalosti uzrok smrti stanovnika Srbije, posle bolesti srca i krvnih sudova. Međutim, u velikom broju slučajeva maligne bolesti su izlečive ukoliko se otkriju na vreme. Upravo zbog toga, Ministarstvo zdravlja Republike Srbije i Republički zavod za zdravstveno osiguranje pokrenuli su nacionalnu kampanju „Srbija protiv raka“ u skladu sa Nacionalnim programom usvojenim od strane Vlade republike Srbije. Cilj kampanje je smanjenje broja novoobolelih i broja umrlih od malignih oboljenja, što se može postići ukoliko se kod građana razvije svest o značaju preventivnih pregleda.\nNajčešće maligne bolesti kod žena u Srbiji su rak dojke, debelog creva i rak grlića materice. Kod muškaraca najčešće maligne bolesti su rak pluća i rak debelog creva.\nSvako može smanjiti sopstveni rizik od raka ako se pridržava sledećih jednostavnih saveta:\nvodite računa o telesnoj masi\nvakcinišite se protiv hepatitisa B\nOvom prilikom deljeni su i flajeri kako da ostavite pušenje i produžite život.\nPosted in Vesti Tagged prevencija, rano otkrivanje raka\n← Pomoć ugroženim porodicama\nPotpisani ugovori sa sportskim klubovima i udruženjima →


Kaja Jovanović uskoro neće biti direktor | Kolubarske\nKaja Jovanović (foto: Đorđe Đoković)\nKaja Jovanović uskoro neće biti direktor\nAktuelna v.d. direktor Centra za socijalni rad Kaja Jovanović neće biti na čelu te ustanove nakon sednice Skupštine grada, koja će biti održana krajem februara. Gradonačelni Stanko Terzić je najavio da će do tada odlučiti „da li ćemo izabrati jednog od šest kandidata koji ispunjava uslove ili ćemo predložiti novog direktora za vršioca dužnosti“. Terzić je podsetio da se na konkurs, koji je raspisan prošle jeseni, prijavilo devet kandidata, od kojih je šest ispunjavalo uslove. Upravni odbor Centra za socijalni rad predložio je dva kandidata, a stav gradskog rukovodstva je bio da Ministarstvu za rad, zapošljavanje, boračka i socijalna pitanja predloži sve koji ispunjavaju uslove, tako da je iz Valjeva otišao predlog sa šest kandidata. Ministarstvo je na to odgovorilo da lokalna samouprava treba da predloži samo jednog kandidata. „Trudićemo se da predložimo ličnost, koja ima stručni, profesionalni, moralni i lični integritet da vodi Centar za socijalni rad, važnu ustanovu. Ministarstvu ćemo do kraja februara poslati predlog ili za direktora ili za vršioca dužnosti“, kaže Terzić. Gradonačelnik nije govorio o mogućnosti da konkurs za izboir direktora Centra za socijalni rad bude ponovljen.\nOdgovarajući na pitanje novinara da li će gradsko rukovodstvo postaviti pitanje odgovornosti Kaje Jovanović, koja je trenutno v.d. direktora, a nekada je bila direktor Centra za socijalni rad, zbog čijeg propusta je račun Centra bio u blokadi pet meseci, a hranitelji bez novca i koja dve godine, bez ugovora, koristi stan, koji je u vlasništvu Centra za socijalni rad, Stanko Terzić kaže da to „nije u redu“ i dodaje da „ona neće dobiti podršku za dalje obavljanje te funkcije, a što se tiče neke druge odgovornosti to neka ispitaju nadležni organi“.\nDržavni sekretar Ministarstva za rad, zapošljavanje, boračka i socijalna pitanja Nenad Ivanišević, koji je juče boravio u Valjevu, nije želeo da komentariše propuste i kršenje zakona u Centru za socijalni rad. „Izbor direktora Centra za socijalni rad nikako nije u nadležnosti Ministarstva. Direktora bira Skupština grada, a Ministarstvo kontroliše da li se na kvalitetan način ostaruje politika socijalne zaštite. Pitanja vezana za imovinu Centra za socijalmni rad su u nadležnosti Grada Valjeva“, rekao je državni sekretar Nenad Ivanišević.\nSkupština usvojila Odluku Pre 22 sati 15 minuta


Mišlenovi inspektori po drugi put na Kopaoniku - Novosti - Turistički svet\nHotel “ Angella SPA&Wellness” postao je sinonim za savršenu kuhinju, koja zadovoljava sve svetske standarde, a sve veći broj gostiju iz Srbije i inostranstva posećuju ovaj hotel upravo zbog savršenih delicija. Tokom marta restoran će drugi put posetiti Mišlenovi inspektori, a predlog za zvezdicu ubrzi zatim mogao bi se naći pred Mišlenovom komisijom. Tako bi hotel “ Angella” dobio i zvanično najvrednije i najprestižnije svetsko priznanje u kulinarstvu.\n- Naši zaposleni vredno rade na kultivisanju profesionalnosti i održavanju kvaliteta usluga. Kao jedan od vodećih turističkih kompleksa na planinskom masivu, “ Angella” se trudi da održi odgovorno poslovanje i odnos s posetiocima. Sadržaji smeštajnog objekta su sveobuhvatni i podrazumevaju lobi-bar, đakuzi, dve saune, parno kupatilo i teretanu. Trudeći se da gostima i gošćama pružimo pravi užitak i odmor od svakodnevnice, redovno ažuriramo sadržaje i ponudu, a naši rezultati govore više nego dovoljno – kaže Milan Đurić iz menadžmenta hotela i dodaje:\n-Takođe se možemo pohvaliti da spadamo među najbezbednije hotele kada je u pitanju virus KOVID -19 jer se pridržavamo svih preporuka kriznog štaba, kao i Ministarstva zdravlja. I pored svih preduzetih mera zaštite, gosti će se osećati relaksirano i neopterećeno jer se menadžment hotela potrudio da odmor, čist vazduh i relaksacija budu na prvom mestu.


Kako u Google prate radnu uspešnost - MojTim.com\nRadna uspešnost - Kako u Google prate radnu uspešnost\nOvu stranicu ste odštampali sa linka: http://www.mojtim.com/hr-znanja/hr-clanci/Radna-uspesnost/Kako-u-Google-prate-radnu-uspesnost/158\nU kompaniji Google, koja je više puta proglašavana za najboljeg poslodavca, radna uspešnost se kontinuirano prati prikupljanjem podataka, a ne kao nekada na osnovu utiska koji pretpostavljeni ima o zaposlenom i koji može da naruši njihov međusobni odnos. Ovakav naučni pristup podrazumeva da se sve odluke u kompaniji donose na osnovu analize prikupljenjih podataka tako da se ništa vezano za zaposlene ne prepušta slučaju.\nUlaganje u menadžere\nGoogle najviše kroz ulaganje u menadžere unapređuje proces praćenja radne uspešnosti. U tom smislu je pokrenut Projekat kiseonik . Naime, IT svet je poznat po buntovničkom stavu prema konvencionalnom korporativnom okruženju i prema hijerarhiji kao poslednjem bastionu te konvencionalnosti. Zbog toga se sve veći broj kompanija okreće ka spljoštenoj organizacionoj strukturi koja se u manjoj meri oslanja na menadžment, a više na samoregulativne timove. Ali da li su rukovodioci zaista neophodni? Google je sproveo istraživanje da bi odgovorio na to pitanje.\nInženjeri i milenijanci najbuntovniji\nU Google su primetili da među inženjerima vlada najveći otpor prema pretpostavljenima. Inženjeri uglavnom misle da su rukovodioci nužno zlo koje ti stoji na putu, stvara birokratiju i na kraju zezne stvar.\nMeđutim, inženjeri nisu jedina grupa zaposlenih koja ne podnosi autoritet. Čak 83% milenijanaca želi manje hijerarhijskih nivoa, odnosno lako dostupne menadžere koji sede rame uz rame s njima i koji su voljni da uzmu njihovo mišljenje u obzir.\nGoogle je pokrenuo Projekat kiseonik sa ciljem da dokaže da kvalitet menadžmenta nije od uticaja na radnu uspešnost. Angažovani su statističari koji su pratili grupu najviše i najniže rangiranih rukovodilaca od strane zaposlenih.\nMeđutim, statistička analiza je pokazala da je kvalitet menadžmenta itakako od značaja za radnu uspešnost zaposlenih.\nKakvi su dobri menadžeri u Google\nTakođe, zahvaljujući datoj analizi došlo se do toga koji kvaliteti čine dobrog menadžera u Google kompaniji.\nRadi se, pre svega, o tome da je dobar menadžer:\njača tim i nije sklon ka mikromenadžmentu\nzainteresovan je i brine o ličnoj dobrobiti i uspešnosti svakog člana tima\nproduktivan je i orijentisan na rezultat\ndobar je komunikator i slušalac koji deli informacije sa zaposlenima\npomaže zaposlenima u daljem razvoju njihove karijere\nima jasnu viziju i strategiju za tim\nraspolaže tehničkim znanjima zahvaljujući čemu može da savetuje tim.\nU Google se na svaki neuspeh gleda kao na neuspeh menadžmenta, a ne zaposlenih. Ako je potrebno da menadžeri promene svoj stil rukovođenja daju im se nepobitne činjenice zašto je to neophodno.\nInteresantno je da istraživanje pokazuje da su za dobrog menadžera tehnička znanja manje važna u poređenju sa soft veštinama, kao što su koučing i sposobnost uspešne komunikacije.\nZatim, na osnovu rezultata istraživanja u Google su kreirali listu menadžerskih kvaliteta koja podseća menadžere u Google da ne zaborave da svakodnevno primene date veštine.\nRezultat svega toga je i to da je Google promenio način na koji se prikupljaju povratne informacije o uspešnosti rukovodilaca. Umesto da se meri koliko toga je rukovodilac postigao fokus se pomera na to koliko vremena rukovodilac posvećuje koučingu zaposlenih ili tome da jasno iskomunicira viziju.\nImati što bolje menadžere je za Google od vitalnog značaja poput udisanja čistog vazduha. Ukoliko menadžeri postanu bolji to je kao da je vazduh u Google postao čistiji odakle i naziv projekta.\nDatum postavljanja: 23.11.2017


MJESEC RATNIH GODINA: Svi pozivi na jednom mjestu – Kakanj-X\nPrijavite nam dolazak, umuzejite uspomenu iz rata i napišite literarni rad\nNa 13 velj, 2018 841\nUpućen je poziv građanima da doniraju predmete koje su sačuvali iz perioda 1992-1995.godina. Sve uspomene i lične predmete koje čuvate iz rata su dobrodošle. To može biti knjiga koju ste čitali u ratu, može biti bilo koji odjevni predmet koji ste nosili u ratu, omiljena igračka, pismo, fotografija, stare cipele, muzički instrumenti i slično. Potrebno nam je da svaki predmet priča svoju priču, stoga ukoliko imate neki predmet za koji vas vežu posebne uspomene, donirajte isti u Muzej Kaknja kako bi bio prikazan široj javnosti.\n… – 1978. godište – „Pismo muzeju – Priče sa ratnog fronta“ 1978 – 1990. godište – „Pismo muzeju – Djetinjstvo u ratu“ 1990 . godište – … – „Pismo muzeju – Moje viđenje rata“ Za najbolje napisane literarne radove obezbijedili smo tri vrijedne nagrade, a glavna nagrada je skupocjeno izdanje knjige „Bosansko kraljevstvo“ koja spada u najveći i najambiciozniji izdavački poduhvat u Bosni i Hercegovini ikada i koji na vrhunskom stručnom i estetskom nivou tematizira Bosnu u srednjem vijeku.


Beta 20. marta 2018. 08:15\nPredsednik Kine Si Djinping rekao je danas, nekoliko dana posle reizbora u parlamentu, da „samo socijalizam može spasiti Kinu“.\n„Istorija je dokazala i nastaviće da dokazuje da samo socijalizam može spasiti Kinu. Samo razvojem socijalizma s kineskim karakteristikama moći ćemo da postignemo veliku renesansu kineske nacije“, rekao je Si.\nKineski lider, kom je parlament odobrio vremenski neograničenu vlast, naveo je da izuzetni uspon zemlje u poslednje četiri decenije „nije pretnja“ ni za koga.\n„Kina nikada neće žrtvovati interese drugih zemalja zarad sopstvenog razvoja. Samo oni koji imaju naviku da prete drugima vide druge kao pretnju. Niko ne treba da pogrešno razume ni da iskrivljuje iskrene želje i dela kineskog naroda za doprinos miru i razvoju čovečanstva“, rekao je Si.\nU novom upozorenju Tajvanu, ostrvu koje se faktički otcepilo 1949, Si je izjavio da Kina „nikada“ neće prihvatiti otcepljenje nijednog dela svoje teritorije.\n„Dela i manevri usmereni na podelu zemlje su osudjeni na propast“, izjavio je on.


Rasprava u EP: Bez vladevine prava ništa od EU – Balkanekspresrb.rs\nVladavina prava je kičma demokratije i bez ispunjenja reformi u ovoj oblasti nema govora o pristupanju zemalja Zapadnog Balkana Evropskoj uniji, zaključeno je na javnoj raspravi “Vladavina prava u procesu pristupanja” koja je održana u Evropskom parlamentu u Briselu.\nKristijan Danijelson, generalni direktor Direktorata za susedstvo i politiku proširenje u Evropskoj komisiji, rekao je da u zemljama Zapadnog Balkana postoji volja za stvaranjem prosperitetnih zemalja, u kojima je zastupljena vladavina prava, gde je korupcija iskorijenjena, a institucije nezavisne.\n“I budimo iskreni, progres je napravljen, ali još uvek nijedna od zemalja regiona nije blizu ispunjavanja ovih zahteva i žao nam je što vidimo stagnaciju u ovim oblastima”, rekao je Danijelson na javnoj raspravi o vladavini prava na Zapadnom Balkanu.\nPoručio je da su vrata EU otvorena za nove članice, ali da ulazak u Uniju nije kockanje.\n“Neophodne su reforme kod naših partnera na Zapadnom Balkanu, što znači teška reforma u oblasti vladavine prava, ekonomske reforme, ali i pomirenje”, naveo je Danijelson.\nHavijer Kouso Permuj, potpredsednik odbora za spoljne poslove u Evropskom parlamentu, rekao je da su Crna Gora i Srbija jedine zemlje kandidati koji već pregovaraju sa EU, dok se, kako kaže, Albanija i Severna Makedonija nadaju da će uskoro otpočeti pregovore.\n“Na osnovu naših posmatrača, mi primećujemo čak i nazadovanje u oblasti vladavine prava, čak i u zemljama predvodnicama, Crnoj Gori i Srbiji, a generalna ocena, kada je u pitanju vladavina prava na Zapadnom Balkanu i Turskoj je zabrinjavajuća”, rekao je poslanik EP.\nPredsednik Radne grupe za Zapadni Balkan Eduard Kukan kazao je da je vladavina prava kičma demokratije i jedna od najvažnijih oblasti u procesu pregovaranja.\n“To je baza za članstvo u EU i važno je da naše partnere na Zapadnom Balkanu stalno podsećamo na to. Pitanje vladavine prava treba da bude u potpunosti implementirano, ne da bi se zadovoljio Brisel, već zbog dobrobiti vaših građana”, rekao je Kukan.\nBez opipljivih rezultata u oblasti vladavine prava, i bez pomaka u poglavljima 23 i 24, dalji progres prema EU neće biti moguć.\nIako nije želio da se bavi svakom zemljom pojedinačno, Kukan je kazao da generalno vidi znake nazadovanja na Zapadnom Balkanu(Agencije).♦\nKamatica: Porodilje dobijaju i manji iznos kredita


SNP: Slavoljub Stijepović se "ukazao" u Skupštini Crne Gore - PV Informer SNP: Slavoljub Stijepović se "ukazao" u Skupštini Crne Gore - PV Informer\nĐUKANOVIĆ PONOVO POSLAO PORUKU DA SE NE ODRIČE ODANIH PARTIJSKIH OPERATIVACA\nJuče su građani Crne Gore mogli da svjedoče nevjerovatnoj sceni: glavni akter afere „Koverta“ Slavoljub Migo Stijepović „ukazao“ se u Skupštini Crne Gore u svojstvu generalnog sekretara predsjednika Crne Gore. Ne prezajući ni od čega, kao da mu nije suđeno za uzimanje skoro 100.000 eura od crnogorskog biznismena Duška Kneževića koje je dijelio aktivistima DPS-a u Zeti uoči izbora 2016. godine, Stijepović je došao juče u crnogorski Parlament sa ciljem da izbori što više novca za instituciju predsjednika Crne Gore, naveli su danas iz SNP CG.\nStijepović juče u Skupštini\n„Zaboravio je Migo, a i njegov šef Milo Đukanović desetine hiljada ljudi koje su izašle na ulice kako bi protestovale protiv njihovih nezakonitosti, očigledne korupcije i bahatosti. Dokle seže obnevidjelost i gubitak veze sa stvarnošću Mila Đukanovića ogleda se upravo u njegovoj odluci da Miga Stijepovića zaposli kao generalnog sekretara u svojoj službi i da, ni manje ni više nego preko njega, zatraži povećanje budžetskih izdvajanja za svoj rad“, ističu iz SNP-a.\nNa ovaj način, tvrde oni, Đukanović je još jednom poslao poruku da se ne odriče svojih istaknutih partijskih operativaca, kao što su Stijepović i Veljović, dok god su mu bespogovorno odani i riješeni da učine sve za ostvarenje ciljeva svog šefa.\n„Da nam se ovo ne bi dešavalo ubuduće i da nam Stijepović i drugi stijepovići ne bi i dalje „krojili kapu“, moramo što prije osloboditi pravosudni sistem od svih onih elemenata koji još uvijek sprečavaju da pravda zaista zaživi u Crnoj Gori. Da bismo građanima koji su glasali za promjene i svima onima željnim pravde, kao i Evropskoj uniji, isporučili vidljive i mjerljive rezultate u poglavljima 23 i 24, moramo učiniti odlučne korake ka konačnom oslobođanju svih institucija u Crnoj Gori. Došao je trenutak za odlučnu akciju i sva politička nadmudrivanja moraju se staviti po strani kako bi interes naših građana došao u prvi plan, što je odavno trebalo da se desi“, poručuju iz SNP CG.


Miki Maus solarna elektrana – zanimljiv način za promovisanje obnovljivih izvora energije | Energetski portal Srbije\nMiki Maus solarna elektrana – zanimljiv način za promovisanje obnovljivih izvora energije\n05.10. 2017 Solarna\nSolarna elektrana Miki Maus postala je prošle godine deo globalnog tržišta obnovljivih izvora energije. Tada se ovo solarno postrojenje nastanilo pored Diznilenda i Epkot centra.\nKompanija „Djuk Enerdži“ izgradila je solarnu elektranu sa oko 48.000 solarnih ploča, na približno 20 hektara zemljišta. Ova kompanija nije napravila solarnu elektranu u dogovoru sa Diznilendom, već sa „Reedy Creek Improvement District“ koji ima nadležnost nad zemljom gde se nalazi Volt Diznijev svet.\n„Reeddy Creek“ napravio je tada dogovor sa „Djukom“ da od njih kupuje solarnu energiju narednih 15 godina. Ova kompanija namerava da izgradi još sličnih solarnih postrojenja i proširi svoje kapacitete.\nProjekat će da generiše samo majušni deo energije koju upotrebljava Diznilend, prosečno oko 1200 kilovata, što je oko 10,5 miliona kilovata na godišnjem nivou.\nBrojni izveštaji pokazuju da je cena energije proizvedene u solarnim elektranama tokom polovine prethodne decenije opala za približno 50%. Očekuje se da će se izgraditi još mnogo solarnih instalacija i da će nastati mnogo sličnih i većih kreativnih solarnih farmi.


RTCG - Radio Televizija Crne Gore - Nacionalni javni servis :: Ekonomija :: Nastavlja se praksa pokušaja marginalizacije Bara\n13. 11. 2021. 16:54 >> 16:55 2\nTretman Opštine Bar u predlogu kapitalnog budžeta za narednu godinu je sramotan, čime se nastavlja loša praksa pokušaja potpune marginalizacije tog grada, ocijenjeno je iz Liberalne partije (LP).\nOdbornik LP u Skupštini Opštine Bar, Ammar Borančić, kazao je da se bliži kraj godine, a da Vlada nije uložila gotovo ništa u kapitalne projekte koji su predviđeni kapitalnim budžetom za ovu godinu.\n“Da stvar bude još komičnija, Vlada ovakvo kočenje svih ulaganja i razvoja pokušava da predstavi kao uštedu u budžetu. Ipak, to im sve nije smetalo da se već sada pohvale kako će naredne godine dodatno povećati kapitalni budžet, koji ionako nizašta ne koriste. Ne lipši magarče do zelene trave, već komentarišu građani”, rekao je Borančić.\nOn je kazao da je Bar kao najveći, najmnogoljudniji i najperspektivniji grad na crnogorskom primorju, "zaslužio" posljednje mjesto po veličini ulaganja iz kapitalnog budžeta Vlade po stanovniku.\n“Ulaganja u Bar po stanovniku su na nivou od 51,56 EUR, dok se recimo za prvu sljedeću opštinu, Budvu, predviđa gotovo 100 EUR, a da ne govorim o ostalim opštinama za koje iznosi ulaganja po stanovnika idu i do 2,35 hiljada EUR”, naveo je Borančić.\nOn je rekao da su građani Bara očigledno zadnja rupa na svirali ove vlasti i jasno im je stavljeno do znanja koliko vrijedi njihov bolji život i razvoj u odnosu na sve ostale u državi.\n“Ovim se nastavlja loša praksa pokušaja potpune marginalizacije Bara i ostavljanja lokalne uprave na cjedilu da se sama snalazi i ulaže sredstva i u ono što je njena obaveza i u ono što je obaveza Vlade”, smatra Borančić.\nPrema njegovim riječima, umjesto da država pomogne razvoj Bara, ona je samo kočnica pa čak i sopstvene obaveze odugovlači, možda čekajući neku predizbornu kampanju, dok građani čekaju i trpe.\n“Uvjeren sam da će na ovakvu podcjenjivačku politiku Vlada dobiti jasan odgovor od građana Bara vrlo brzo”, zaključio je Borančić.\nLiberalna partija Bar Ammar Borančić


U Srpskoj godišnje od karcinoma testisa oboli oko 40 muškaraca :: Dešavanja u Bijeljini ::\n13. May 2021. / 05:35\nU Srpskoj godišnje od karcinoma testisa oboli oko 40 muškaraca\nU Republici Srpskoj svake godine od karcinoma testisa oboli od 30 do 40 muškaraca, a od karcinoma prostate između 250 i 350, rekao je specijalista urolog iz Klinike za urologiju Univerzitetskog kliničkog centra /UKC/ Republike Srpske Dušan Todić.\nTodić je rekao novinarima u Banjaluci, povodom obilježavanja novembra kao mjeseca borbe protiv karcinoma testisa i karcinoma prostate, da se karcinom prostate najčešće javlja u starijoj životnoj dobi, iznad 65 godina, te je na prvom mjestu po učestalosti javljanja i na drugom po stopi mortaliteta.\nOn je naveo da je u posljednjih nekoliko decenija broj novooboljelih od karcinoma testisa udvostručen, te u odnosu na broj ukupnih malignih oboljenja kod muškaraca zastupljen do dva odsto, i najčešće su to muškarci od 15 do 35 godina starosti.\n"Veoma je važna prevencija i rani skrining bolesti. Najbitniji simptom je bezbolna kvržica na testisu. Neohodno je da se muškarci samopregledaju", napomenuo je Todić.\nSpecijalista onkolog iz Klinike za onkologiju UKC-a Radmila Rašeta rekla je da je tumor testisa jedini tumor koji je potencijalno izlječiv kada je bolest metastatska.\nOna je naglasila da ova ustanova podržava humanitarnu akciju za pomoć oboljelima koju već tradicionalno organizuje neformalno udruženja građana "Superbrke".\nGeneralni direktor UKC-a Republike Srpske Vlado Đajić istakao je da su ovakve akcije veoma značajne za unapređenje zdravlja.\n"UKC ima najsavremenije aparate za skrining i dijagnostiku ovih oboljenja", dodao je Đajić.\nPredstavnik Udruženja "Superbrke" Zoran Šišić rekao je da je udruženju veoma važna podrška UKC-a, te da su povodom mjeseca borbe protiv karcinoma testisa i karcinoma prostate organizovali niz akcija s ciljem prikupljanja sredstava za dvojicu oboljelih.


HAOS U SAD: Nacionalna garda na ulicama, proglašeno vanredno stanje (FOTO) (VIDEO)\nHome/VESTI/HAOS U SAD: Nacionalna garda na ulicama, proglašeno vanredno stanje (FOTO) (VIDEO)\nAktivirana je i Nacionalna garda kako bi pomogla da se smire nemiri, a proglašen je i policijski čas koji bi trebalo da traje nedelju dana.\n„Garda je poslednja nada da se povrati red u gradu“, izjavio je guverner Merilenda Lari Hogan.\nVlasti Baltimora naredile su da se rasporedi po gradu hiljade vojnika Nacionalne garde i policajaca.\nU nasilju koje izbilo juče, posle sahrane 25. godišnjeg crnca Fredi Greja, koji je umro pošto je povređen u poclijiskom pritvoru, 15 policajaca je povređeno, prenosi AFP.\nGradonačelnik Stefani Roling Blek pozvala je na smirenost i uvela je policijski čas od 10 sati uveče do 5 ujutro.\nNadzornik policije Merilenda, naredio je da se rasporedi 5.000 policajaca po gradu i zatražila pomoć 5.000 vojnika iz šireg srednjeatlantskog regiona.\nKomandant Nacionalne garde pukovnik Linda Sing rekla je da je da ima 5.000 vojnika spremno i da će ih rasporediti da štite ljude i imovinu.\nUprkos pozivima na mir Gejeve porodice, bande uglavnom mladih Afroamerikanaca počele su obračun sa policijom i tom prilikom uhapšeno je 27 osoba, saopštila je policija.\nNekoliko radnji je opljačkano i spaljeno je nekoliko policijskih vozila, a kako su neredi počeli da se šire sa zapada na istok, gde je zapaljena jedna zgrada.\nŠkole u Baltimoru će danas biti zatvorene, a bezbol tim je otkazao svoju večerašnju utakmicu.\nKako javlja Sputnjik, protesti solidarnosti sa pobunjenicima biće održani širom SAD.\nPredsedni Barak Obama je upoznat sa situacijom i sa svojim saradnicima razmatra eventualna rešenja.\nNasilje i destrukciju nećemo tolerisati u Baltimoru, izjavio je guverner Merilenda Lari Hogan.\nPripadnici garde će nositi oružje, ali samo za samoodbranu, izjavio je on.\nNekoliko hiljada demonstranata protestovalo je u Baltimoru u nedelju zbog smrti 25-godišnjeg Afroamerikanca koji je preminuo dok se nalazio u policijskom pritvoru. Nakon više sati mirnog protesta, deo demonstranata počeo je da baca limenke i plastične flaše na policajce i lomi prozore na policijskim vozilima i izloge radnji.\n„Mali deo učesnika jučerašnjih protesta izazvao je nasilje u centru grada i u zapadnom delu protekle noći i rano jutros, nakon što su demonstracije juče bile uglavnom mirne tokom celog dana. Oko 34 osobe su uhapšene, a šest policajaca zadobili su manje povrede“, rekao je predstavnik policije Džeremi Silbert u ponedeljak, a preneo je AFP.\nOsim toga, policija Baltimora je tog dana saopštila da je dobila „pouzdanu pretnju“ da se nekoliko bandi udružilo u nameri da napada pripadnike snaga za održavanje reda.\nDan nakon nereda u Baltimoru, zapaljen je i potpuno izgoreo opštinski centar i apartmani Baptističke crkve u istočnom Baltimoru.\nU Nigeriji proglašeno vanredno stanje zbog ebole Neonacisti izazvali haos na ulicama Dortmunda (VIDEO) POKOLJ U PARIZU: Teroristi ubili oko 160 ljudi, granice zatvorene, vanredno stanje(VIDEO)(FOTO) VANREDNO STANJE NA KRIMU: Prekinut dovod struje iz Ukrajine (VIDEO)(FOTO)


Palestinski premijer Ahmed Kureia podnosi ostavku sledeće nedelje\nPalestinski dnevnik Al-Hajam danas izveštava da će palestinski premijer Ahmed Kureia podneti ostavku sledeće nedelje, po povratku sa lečenja u Parizu. Članovi palestinskog parlamenta su u nedelju velikom većinom glasova usvojili rezoluciju kojom zahtevaju od predsednika Mahmuda Abasa da smeni premijera Kureiu i njegovu vladu zato što nisu uspeli da zaustave medjupalestinske sukobe u Pojasu Gaze. Zakonodavci sa zatražili da Abas imenuje novog premijera u roku od dve nedelje ili se, u protivnom, suoči sa izglasavanjem nepoverenja. Pogledajte sada i pregled drugih važnijih zbivanja u svetu\nBritanija i Rusija jačaju saradnju u borbi protiv terorizma\nRuski predsednik Vladimir Putin i britanski premijer Toni Bler su se na razgovorima u Londonu saglasili da njihove zemlje blisko saradjuju u borbi protiv terorima. Premijer Bler je rekao novinarima da su obe zemlje iskusile pretnje terorizma i da su odlučne da ga poraze. Bler i Putin su takodje razmotrili saradnju u oblasti energije i druga medjunarodna pitanja. Ruski predsednik je, inače, bio prvi strani državnik kojem je premijer Bler pokazao tajni bezbednosni kompleks KOBRA u kojem britanski zvaničnici koordinišu odgovor vladinih agencija na bezbednosne pretnje i prirodne katastrofe.\nEl Baradej: Ostvaren napredak u kontaktima sa Teheranom?\nDirektor Medjunarodne agencije za atomsku energiju je prilikom učešća na medjunarodnoj konferenciji o neširenju nuklearnog oružja u Moskvi rekao de se u kontaktima sa iranskom vladom o spornom nuklearnom programu Teherana, postiže napredak. ElBaradej je rekao da konačan zaključak o prirodi iranskog programa nije donet i da će to, delom, zavisiti i od stepena saradnje iranske vlade sa njegovom agencijom.\nSutra novi razgovori Šreder – Merkel\nPosle današnje treće runde pregovora o formiranju nove nemačke vlade, lideri dve vodeće stranke će sutra ponovo pokušati da se saglase o tome ko će biti novi premijer. pošto na izborima prošlog meseca nijedna od njih nije odnela uverljivu pobedu. Vodja opozicione Hrišćansko-demokratske unije, Angela Merkel, izjavila je posle današnjih razgovora sa kancelarom i vodjom socijaldemokratske stranke, Gerhardom Šrederom, da je više optimista nego pesimista. Socijaldemokrate insistiraju da Gerhard Šreder ostane kancelar, mada je Hrišćansko-demokratska unija osvojila četiri poslanička mesta više na septembarskim izborima. Nastojanja obe vodeće stranke da postignu dogovor o koaliciji sa manjim strankama doživela su neuspeh.\nDodeljene Nobelove nagrade za hemiju\nAmerikanci Robert Grabs i Ričard Šrok i Francuz Iv Šoven dobitnici su ovogodišnje Nobelove nagrade za hemiju. Trojica naučnika su dobila ovo priznanje Švedske akademije nauka za doprinose u proizvodnji lekova i plastičnih materijala. Trojica dobitnika će podeliti nagradu u iznosu od milion trista hiljada dolara koja će im biti uručena na svečanosti u Stokholmu 10 decembra.\nUragan Sten pogodio Meksiko i Centralnu Ameriku\nNajmanje 70 ljudi je poginulo u naletu uragana Sten, koji je zahvatio region centralne Amerike i u medjuvremenu oslabio do nivoa tropske depresije. Sten je juče pogodio delove Meksika i centralnoameričkih država, čupajuči drveće i odnoseći krovove sa kuća. U poplavama i klizištima koji su usledli stradalo je 49 ljudi u El Salvadoru, 12 u Gvatemali i devet u Nikaragvi. Hiljade ljudi iz priobalnih područja tih zemalja bile su primorane da napuste svoje domove.


BRČKO: OTVOREN 17. MEĐUNARODNI SAJAM PRIVREDE |\nBRČKO: OTVOREN 17. MEĐUNARODNI SAJAM PRIVREDE\nBRČKO – U Brčkom je danas otvoren 17. Međunarodni sajam privrede, na kojem je na 1.500 metara kvadratnih svoje proizvode i štandove postavilo oko 150 izlagača iz BiH i zemalja regiona.\n“Imamo oko 150 izlagača iz raznih sektora privrede, sitnog zanatstva, trgovaca, jer je i cilj da se okupi što više privrednika iz regiona, ali prvenstveno što više privrednika iz BiH”, rekao je Ilić.\nIlić je dodao da će u okviru Sajma biti organizovane i stručne konferencije na kojima će učestvovati privrednici.\nGradonačelnik Brčko distrikta Siniša Milić istakao je da mu je drago što će na Sajmu biti govora o povećanju plata zaposlenih, ali i o onome što je najveći problem Brčko distrikta, ali i BiH, a to je odlazak mladih.\n“Mi ćemo svakako kao Vlada distrikta i kroz direktnu komunikaciju sa Privrednom komorom, ali i kroz Privredni savjet, raditi na svim aktivnostima koje će ići u pravcu da kroz izmjene propisa ili na neki drugi način omogućimo ono što je želja svih nas, a to je da mladi ostaju”, rekao je Milić.\n“Ovaj sajam je prilika da se ljudi sreću, da razmijene poslovne ideje i prakse, zaključe poslovne ugovore, razviju interesovanje za određene nove privredne aktivnosti, a upravo je ovaj sajam kroz 17 godina svog postojanja tome i doprinosio”, rekao je Đokić.\nĐokić je dodao i da je Brčko distrikt specifično područje u BiH zbog svog statusa i da to treba i dalje da bude povod da se Brčko nametne kao središte razmjene robe i kapitala, te na taj način doprinese svom, ali i razvoju zemlje.\nSajam se održava u bivšem tržnom centru “Tropik” u Grčici i trajaće do subote, 10. novembra. Pokrovitelj Međunarodnog sajma privrede je Vlada Brčko distrikta, a organizator je Privredna komora Brčko distrikta. (Srna)


VESTI: Da li bi dogovor sa Japanom ugrozio bezbednost Rusije? (video) - Sputnjik Srbija\nVESTI: Da li bi dogovor sa Japanom ugrozio bezbednost Rusije? (video)\n18:56 08.01.2019 (osveženo 18:59 08.01.2019) Preuzmite kraći link\nPredaja dva Kurilska ostrva Japanu značila bi da bi Amerikanci, posredno, mogu mnogo lakše da kontrolišu ruske vode i rusku flotu, kažu analitičari. Da li je Mogerinijeva uspela da ubedi Prištinu da smanji takse na robu iz centralne Srbije? Ako Tirana i Priština ukidaju međusobne granice, logično bi bilo da ista formula važi i za Srbiju i Republiku Srpsku, kaže predsednica RS Željka Cvijanović. Čelnici NASA strahuju da će im Kongres obustaviti finansiranje, zato je otkazivana poseta Americi šefa „Roskosmosa“ Dmitrija Rogozina.


9. januar ostaje Dan Republike Srpske\nNarodna skupština Republike Srpske usvojila je danas po hitnom postupku Zakon o Danu Republike Srpske koji predviđa da 9. januar bude obeležavan i da se praznuje kao sekularni praznik.\nNačin obeležavanja i praznovanja Dana Republike biće uređen ovim zakonom kojim se određuje i nadležni organ koji će urediti način kako građani, republički organi i organizacije, organi jedinica lokalne samouprave, privredna društva, ustanove i druge organizacije i lica koja profesionalno obavljaju uslužno-preduzetničke delatnosti obeležavaju i praznuju ovaj dan.\nUsvojen je zaključak Kluba poslanika SNSD-a kojim Narodna skupština obavezuje Vladu Republike Srpske da izvrši usklađivanje Zakona o praznicima Srpske u delu koji se odnosi na ispoljavanje verskih sloboda, dok nisu prihvaćeni amandmani NDP-a i Napredne Srpske.\nMinistar uprave i lokalne samouprave Republike Srpske Lejla Rešić rekla je da je “izabran glas građana prilikom izrade ovog zakona” i da nije istina da ne postoji Dan Republike Srpske.\n“Dan Republike definisan je u Zakonu o praznicima Republike Srpske. Predstavnici pozicije i opozicije, te pravni eksperti mesecima su razgovarali o mogućim rešenjima u Zakonu o Danu Republike Srpske”, rekla je Rešićeva, prenela je RTRS.\nU toku rasprave o ovom predlogu zakona, potpredsednik Narodne skupštine Republike Srpske Sonja Karadžić-?ovičević je u obraćanju poslanicima rekla da parlament danas nije smeo da bude upotrebljen u dnevnopolitičke svrhe.\n“Nalazimo se pred ultimatimom da se odreknemo 9. januara onako kako je slavljen i ustanovljen kao Dan Republike. Ovo što se nama radi jeste klasična pakost, a ovakva BiH zbog toga neće imati budućnost”, rekla je ?ovičevićeva, koja je izrazila žaljenje što nisu prihvaćeni amandmani opozicije.\nPoslanici opozicije tvrdili su u skupštinskoj raspravi da 9. januar – Dan Republike više nije praznik, jer takve odredbe, kako kažu, nema u navedenom zakonu.\nKlub poslanika Koalicije “Domovina” nije prisustvovao sednici.\nDan RS obeležen danas u Brčko Distriktu\nPrkoseći svima, Srbi obeležili Dan RS\nŠta kaže Ambasada SAD u BiH povodom proslave dana RS?


RTS :: Stari grad raspisuje referendum zbog gondole i pešačke zone\nPolitika Stari grad raspisuje referendum zbog gondole i pešačke zone\nsreda, 03. apr 2019, 12:53 -> 15:14\nStari grad raspisuje referendum zbog gondole i pešačke zone\nGradska opština Stari grad najavila je da će raspisati referendum o realizaciji projekata koje je inicirala Gradska uprava grada Beograda.\nU pisanoj izjavi predsednika opštine Stari grad Marka Bastaća, navodi se da će građani centralne beogradske opštine na referendumu, koji će se organizovati u najskorijem roku, odlučivati o tome da li žele da se nastavi izgradnja gondole, pretvaranje najužeg gradskog jezgra u pešačku zonu, izmeštanje saobraćaja iz centralnih saobraćajnica.\nBastać ocenjuje da te projekte, koje naziva "besmislenim", sprovodi "kriminalizovana, bahata i nestručna gradska vlast" na čelu sa zamenikom gradonačelnika Goranom Vesićem.\nOdluku o sprovođenju referenduma, na Bastaćev predlog, usvojilo Veće Gradske opštine Stari grad.\nVeće je zatražilo hitno zakazivanje vanredne sednice Skupštine opštine Stari grad, na kojoj bi trebalo da budu utvrđena pitanja o kojima će se građani izjašnjavati i odrediti datumi i drugi detalji u vezi sa održavanjem referenduma na Starom gradu, navedeno je u saopštenju.\nDS: Počinje sakupljanje potpisa za referendum\nRanije danas, funkcioner Demokratske stranke i poslanik Balša Božović najavio je da počinje sakupljanje potpisa stanovnika dela beogradske opštine Stari grad za raspisivanje referenduma.\n"Potpise ćemo predati opštini Stari grad i zahtevati hitan referendum na delu teritorije opštine koja je pogođena urbanističkim nasiljem. Rezultat referenduma će biti obaveza za sve, pa i za gradske vlasti koje će morati da rezultate referenduma uzmu u obzir", naveo je Božović u saopštenju.\nPozivajući se na statut opštine Stari grad, Božović je rekao da se traži raspisivanje referenduma za onaj deo teritorije opštine koji je pogođen urbanističkim nasiljem i razaranjem, a koji predstavlja jedinstvenu saobraćajno pešačku celinu.\nPrema njegovim rečima, to su delovi ulica Vuka Karadžića, Cara Lazara, Topličin venac, Obilićev venac, Gračanička, Carice Milice, Delijska, Kralja Petra, Ivan Begova, Čubrina, Vasina, Studentski trg.\nPredlog za referendumsko pitanje je: "Da li želite da vaša ulica bude otvorena za saobraćaj i motorna vozila?"\nBožović je istakao da će u akciji "Hoćemo referendum" učestvovati narodni poslanici, odbornici, kao i svi zainteresovani građani.\n(sreda, 03. apr 2019, 19:49) - anonymous [neregistrovani]\nReferendum je najocitiji dokaz narodne volje. Ovde u Svajcarskoj svaki cas neki referendum jer vlast zeli da ima podrsku gradjana za svakojaka pitanja. Nekad i malo neobicno ili mozda i nepotrebno sto se nas dosljaka tice,ali uvek bude. A ovo u Beogradu je mnogo vaznije pitanje i svakako da gradjani treba da se izjasne.\n(sreda, 03. apr 2019, 16:21) - Drmr [neregistrovani]\nOvi iz opstine Stari grad vole saobracajnu buku i da udisu izduvne gasove iz automobila,smetaju im pesacke zone,neverovatno.


Bošković sa vice-admiralom Kilreinom: Crna Gora prepoznata kao pouzdan saveznik sjevernoatlantske porodice\nDatum objave: 29.07.2019 11:04 | Autor: mod\nMinistar odbrane, mr Predrag Bošković, sastao se danas sa komandantom NATO Štaba za specijalne operacije (NSHQ), vice-admiralom Kolinom Kilreinom (Colin J. Kilrain).\nMinistar se zahvalio na posjeti viceadmiralu Kilrejnu i istakao značaj Štaba za specijalne operacije, posebno u oblasti generisanja, uvezivanja, koordinacije i dostizanja potrebnog nivoa kohezije snaga koje saveznici opredijele za specijalne operacije. Upoznao je sagovornika sa činjenicom da je Crna Gora nedavno okončala proces integracije u NATO, što predstavlja dodatnu potvrdu da su Oružane snage Crne Gore dostigle zavidan nivo interoperabilnosti, a naš vojnik spremnost da profesionalno odgovori na zadatke kako na nacionalnom, tako i na međunarodnom polju. Tome svjedoče i nedavne ocjene komadanata savezničkih snaga za transformaciju (SACT) i operacije (SACEUR), koji su pohvalili doprinos crnogorske vojske aktivnostima NATO saveza koje za cilj imaju očuvanje sistema kolektivne bezbjednosti i globalne stabilnosti, kazao je Bošković.\nMinistar je dodao da će Ministarstvo odbrane i Vojska Crne Gore i u narednom periodu nastaviti da razvijaju kapacitete i sposobnosti u skladu sa nacionalnim strateškim težnjama ali i dodijeljenim NATO Ciljevima sposobnosti.\nViceadmiral Kilrein je čestitao ministru Boškoviću na završetku procesa integracije Crne Gore u NATO, nadovezavši se na ocjene vrhovnih komandanta dvije savezničke komande da je rezultat koji je Crna Gora postigla tokom procesa pristupanja, a kasnije i integracije u Alijansu, izuzetan, te da je naša država već sada prepoznata kao pouzdan saveznik sjevernoatlantske porodice. Kilrejn je upoznao ministra odbrane sa najznačajnijim aktivnosti koje sprovodi Štab za NATO specijalne operacije na čijem je čelu, uz konstataciju da je isti zadužen za koordinaciju i usmjeravanje svih aktivnosti iz oblasti specijalnih operacija, te da je još na Samitu u Velsu 2014. godine konstatovano da je Komanda za specijalne operacije u sastavu ovog Štaba dostigla punu operativnu sposobnost. Naglasio je da sve saveznice treba da pruže maksimalan doprinos postizanju što većeg stepena kohezije i spremnosti Alijanse da odgovori na sve bezbjednosne izazove, te da u tom kontekstu specifičnu ulogu imaju snage pod komandom Štaba NSHQ.


Beta 2. marta 2016. 14:45\nNa Cvetnom trgu u Beogradu danas je otkriven Spomenik književniku Borislavu Pekiću (1930-1992) a premijer Aleksandar Vučić ocenio je tom prilikom da je Pekić svojim impresivnim umetničkim opusom zadužio Srbiju.\nVučić je na svečanosti otkrivanja biste kazao da je Pekić bio učitelj demokratije i da je Srbiju voleo mnogo više nego što je ona njega volela.\n„Za njega na neki način, Srbija nikad nije bila kriva nego mi sami. Zato je ovo spomenik sa namenom i ovde treba da izgovorimo da idemo u Evropu sa našom dušom i korenima, da gledamo pravo i da idemo pravo“, naveo je premijer.\nPrema njegovim rečima, Srbija i Beograd se podizanjem spomenika delimično odužuju Pekiću.\n„Ako kažem da danas delimično vraćamo dug Pekiću, biću u pravu ali ću se ogrešiti o Boru koji je mislio da mu niko nije dužan u njegovoj borbi za demokratsku Srbiju“, rekao je Vučić dodavši da je Pekić uvek govorio da „treba ljubiti zemlju dece svoje, a ne dedova svojih“.\nSupruga književnika i predsednica Fondacije „Borislav Pekić“, Ljiljana Pekić kazala je da je velika čast što spomenik krasi „novi i moderni Cvetni trg“.\n„Moral je životni kredo koga se Borislav uvek držao a moralna odgovornost bila je njegov život i rad“, rekla je Pekić.b\nDobitnik NIN-ove nagrade za 2015. godinu Dragan Velikić ocenio je da Beograd, za sve vreme svog postojanja, nigde nije toliko prisutan kao u književnim delima Borislava Pekića.\n„Niko nije poznavao beogradske ulice kao junaci Pekićevih dela. Nadam se da će ovo obeležje služiti kao spomen nepokolebljivoj individualnosti“, dodao je Velikić.\nBorislav Pekić je jedan od najznačajnijih srpskih književnika 20. veka, romansijer, dramski pisac, filmski scenarista i akademik. Bio je dopisni član SANU od 1985. godine, potpredsednik PEN-a i član Krunskog saveta.\nNjegova najpoznatija dela su „Zlatno runo“, „Vreme čuda“, „Godine koje su pojeli skakavci“, „Besnilo“, „Hodočašće Arsenija Njegovana“ za koje je dobio NIN-ovu ndu 1970. godine.\nPekić je 1989. godine, sa još dvanaest intelektualaca, obnovio rad Demokratske stranke a 1990. godine, postao je član Glavnog odbora DS-a.\nBio je kandidat te partije za narodnog poslanika u Skupštini Srbije u beogradskoj opštini Rakovica na izborima 1991. godine, na kojima je izgubio od protivkandidata Vojislava Šešelja.\nOdluka o podizanju spomenika Pekiću doneta je na inicijativu njegove porodice, a spomenik je podignut sredstvima Fondacije „Borislav Pekić“.


Zbog pandemije radili još jače: Predstavnici Srbije na godišnjem kongresu lobista Evrope | Novosti.rs\n18. 05. 2020. u 15:12\nNa godišnjem kongresu Konfederacije evropskih lobista predstavnici Srbije Nenad Vuković i Ana Bovan su istakli da je bilo mnogo izazova oko rada u uslovima pandemije\nAna Bovan i Nenad Vuković -Foto P. Mitić / Tanjug\nEvropsko lobiranje u vreme Covida19 je bila tema godišnjeg kongresa Konfederacije evropskih lobista Public Affairs Community of Europe (PACE).\nJubilarni deseti put su učestvovali i članovi rukovodstva asocijacije Lobisti Srbije, predsednik advokat Nenad Vuković i potpredsednik profesor Ana Bovan. Oni su posredstvom onlajn platforme ukazali na specifičnosti lobiranja tokom pandemije u Srbiji.\nVuković i profesorka Bovan su istakli da se u više industrija javila dilema kako zastupati stavove u jeku pandemije, oko stepena proaktivnosti sa kreatorima javnih politika, te je intenzitet rada lobista bio jači nego inače. S druge strane, onlajn lobiranje u našoj zemlji još nije napredovalo kao kod severnijih evropskih zemalja. Zaključak kongresa je u pravcu većih ulaganja u upravljanje rizicima i promenama kako bi bilo manje "crnih labudova" u domenu lobiranja.\nProfesionalci iz preko 40 zemalja Evrope i Afrike su sa interesovanjem pratili primenu zakona o lobiranju Srbiji kao i značajnu činjenicu je Srbija dobila prvi put u svojoj istoriji registrovanog lobistu, Nenada Vukovića.


Soros seli Centralno-evropski univerzitet iz Budimpešte | Autonomija\nUniverzitet koji je osnovan 1991. godine je bio u dugotrajnom sporu sa vlastima u Mađarskoj\nCentralno-evropski univerzitet (CEU) u Mađarskoj saopštio je da je „proteran“ iz baze u Budimpešti, nakon što je ovog vikenda istekao rok za postizanje dogovora sa vladom o nastavku rada.\n„Ne možemo više da radimo kao slobodna institucija u gradu i državi koju zovemo domovinom“, kaže rektor Univerziteta, Majkl Ignjatijef.\nOpisuje to kao „tragičan i ozbiljan napad na akademske slobode u srcu Evrope“.\nMađarska vlada odbacuje tvrdnje da je reč o ugroženosti akademskih sloboda – tvrdeći da se univerzitet ne pridržava propisa o visokom obrazovanju.\nIgnjatijef kaže da je „bez presedana“ da jedan univerzitet akreditovan u Sjedinjenim Državama, bude „prisiljen da ode iz zemlje saveznice NATO-a“.\n„Evropska institucija je izbačena iz zemlje članice Evropske unije“, dodaje.\n„Evropa je osramoćena“\n„Iako je CEU ispunio sve uslove koji su mu postavljeni, mađarska vlada nije dala pozitivan odgovor ni na jedno pitanje“, kažu republikanski senator Rodžer Viker i demokrata Ben Kardin.\nGi Verhofstat, vodeći poslanih u Evropskom parlamentu i premijer Belgije, na Tviteru je napisao da je „Evropa osramoćena prvim prisilnim zatvaranjem univerziteta u jednoj demokratskoj evrpopskoj zemlji nakon Drugog svetskog rata“.\nUniverzitet koji je osnovan 1991. godine je bio u dugotrajnom sporu sa vlastima u Mađarskoj.\nMinistar inostranih poslova rekao je da „Sorosov univerzitet ne traga za rešenjem, već samo želi da izazove političku gungulu“.\nUniverzitet je, pak, optužio mađarsku vladu da nema nameru da potpiše sporazum dogovoren nakon posredovanja Sjedinjenih Država. Univerzitetske vlasti kažu da će radije otići u „izgnanstvo“.


utorak, 02 decembar 2014 09:01\nSrebrenica - Komunalno preduzeće "Polet" iz Srebrenice postavilo je 100 novih kontejnera i 1.000 kanti za odlaganje otpada, koje je dobilo u okviru Projekta izgradnje regionalne deponije na Crnom Vrhu kod Zvornika i opremanja komunalnih preduzeća iz osam opština, koje će koristiti tu deponiju, da upravljaju komunalnim otpadom.\nOsim kontejnera i kanti za smeće, "Polet" je dobio i 12 industrijskih kontejnera, te namjensko vozilo za odvoz smeća u okviru donacije kojom se komunalna preduzeća u regiji Birač opremaju da preuzmu odgovornost za sortiranje i upravljanje otpadom, te njegovo propisno deponovanje i prevoz do Regionalne deponije "Crni Vrh".\nRadnici "Poleta" prethodnih dana su uredili 13 lokacija za smještaj kontejnera u urbanom dijelu Srebrenice.\n"Postavili smo posebne kontejnere za odlaganje stakla i papira čime će se, prvi put u ovom mjestu, omogućiti razdvajanje i sortiranje različitih vrsta otpada da bi se papir, staklo i plastika mogli reciklirati i ponovo koristiti određenoj namjeni", rekao je direktor ovog preduzeća Hakija Meholjić.\nOn je istakao da su na različite načine pozvali stanovnike da razdvajaju otpad i odlažu ga propisno u kontejnere označene za određenu vrstu otpada.\nMeholjić je rekao da je povećan broj kontejnera na području opštine i izrazio nadu da će stanovnici pokazati svijest i kulturu i početi propisno odlagati otpad, jer za to imaju stvorene uslove i da više neće biti bacanja smeća u vodotoke, parkove ili oko puteva i da će ta navika biti prevaziđena.


Skijališta Srbije – HopNaKop Kopaonik\nSkijališta Srbije su javno preduzeće, osnovano 2006. godine sa sedištem u Beogradu, za upravljanje javnim skijalištima kao i drugim posebno uređenim površinama za skijanje i specijalizovane zimske aktivnosti. Skijališta koja su u nadležnosti ovog preduzeća su skijalište Kopaonik, Tornik na Zlatiboru i Stara planina.\nKao najveći ski centar Srbiji, sa odlično pripremljenim stazama pruža neizmerno uživanje svim kategorijama skijaša, od početnika do skijaša vrhunskih sposobnosti. Skijaški centar Kopaonik prostire se na oko 62 km staza i ski puteva uređenih za alpsko i nordijsko skijanje. Za ljubitelje noćnog skijanja u samom centru skijališta osvetljena je staza “Malo Jezero”. Osim toga, za najmlađe skijaše i sve druge početnike, koji prave svoje prve skijaške korake, postoji obezbeđen prostor „ski vrtića“ sa pokretnom trakom i karusel koja olakšava da se ovlada osnovnim skijaškim veštinama.\nSistemom za veštačko osnežavanje pokriveno je 97 posto skijališta. Ovim sistemom pokrivene su staze: Karaman A i B, Pančićev vrh, Duboka 1 i 2, Sunčana dolina, Malo jezero, Krst, Krčmar, Kneževske bare, Mali Karaman, Marine vode, Karaman i pripadajući ski putevi, kao i skijalište na Gobelji. Zahvaljujući sistemima za veštačko osnežavanje sezona skijanja traje duže, a skijaši, kako početnici tako i oni malo zahtevniji mogu biti sigurni da će tokom sezone moći da uživaju u odlično pripremljenim stazama.\nSve staze su veoma dobro povezane sistemom žičara i ski liftova, kapaciteta od preko 34.000 skijaša na sat. Ovaj sistem čini tri šestosedne žičare, 4 isklopive četvorosedne, tri fiksne četvorosedne žičare sa pokretnom trakom za ukrcavanje skijaša, dve dvosede žičare, dva vučna ski lifta “sidro” i osam ski liftova “tanjir”, kao i tri vezna ski lifta.


Prikazivanje članaka po tagu bolnica pančevo\npetak, 22. maj 2020. 17:32\nsubota, 25. april 2020. 08:20\nIako je početkom aprila Internističko odeljenje Opšte bolnice u Pančevu pretvoreno u Kovid bolnicu sa 200 kreveta, broj pacijenata u njemu smeštenih polako opada. To je i znak da se bliži i dan kada će Opšta bolnica u Pančevu ponovo raditi uobičajeno.\nutorak, 21. april 2020. 08:47\npetak, 17. april 2020. 11:02\nLekari i medicinsko osoblje kovid bolnice u Pančevu apeluju na građane da tokom praznika ostanu kod kuće\nOpšta bolnica u Pančevu postala je početkom aprila kovid bolnica u kojoj se leče pacijenti zaraženi novim virusom korona. U kovid bolnici u Pančevu leče se pacijenti koji, sa lakšim simptomima, dolaze iz cele Srbije.\nponedeljak, 13. april 2020. 16:09\nčetvrtak, 09. april 2020. 19:23\nOpšta bolnica u Pančevu postaje kovid bolnica i primaće ubuduće pacijente zaražene novim korona virusom, kaže direktor te zdravstvene ustanove dr Slobodan Ovuka.\npetak, 03. januar 2020. 13:53\nU okviru kampanje Pokrajinskog ombudsmana "Za novi život" danas su u krugu pančevačke bolnice, ispred porodilišta, Jelena Stojković Sokolović, ombudsman Grada Pančeva i Zoran Milošević, pomoćnik direktora Opšte bolnice Pančevo za nemedicinske poslove zasadili drvo za prvo dete koje je u Pančevu rođeno u 2020. godini.


Dečijim koncentracionim logorima upravljale časne sestre koje su decu ubijale uskraćivanjem hrane, mučenjem i fizičkom…\nPovod za objavljivanje feljtona o Jasenovcu su retki srpski diplomatski međunarodni odgovori na sve češću istorijski neosnovanu reviziju ustaških zločina. A u poslednje vreme bilo ih je čak dva. Jedan od njih je nedavno pojavljivanje Dragane… »\nKako je CIA decenijama špijunirala saveznike i neprijatelje, među kojima je bila i Jugoslavija: Znali su šta se dešava u…\nAmerička obaveštajna agencija CIA decenijama čitala je tajne poruke saveznika i neprijatelja, nakon što je kupila švajcarsku kompaniju u čijem su se vlasništvu nalazile mašine za šifrovanje njihovih poruka. Rezultati zajedničke istrage nemačke… »\nOperacija „Rubikon“ u medijima je nazvana „najvećim obaveštajnim udarom veka“ ne bez razloga. To je ime operacije u kojoj su američki i nemački obaveštajci decenijama nadzirali sve — i saveznike i neprijatelje. Operacija „Rubikon“ u… »\nAuto blog pre 3 satajoš 1 povezana\nEU proširila crnu listu poreskih rajeva


Usvojen Godišnji finansijski izvještaj Fonda za reformu javne uprave za 2016. - Privredna štampa\nČlanovi Upravnog odbora Fonda za reformu javne uprave na sjednici održanoj juče u Sarajevu usvojili su Godišnji finansijski izvještaj Fonda za reformu javne uprave za 2016. godinu.\nAneta Raić, šefica Jedinice za donatorsku koordinaciju, finansije, nadzor i evaluaciju u Uredu koordinatora za reformu javne uprave istakla je da su do kraja prošle godine donatori izvršili sve obaveze koje su preuzeli potpisivanjem aneksa III, IV i V Memoranduma o razumijevanju za uspostavu Fonda za reformu javne uprave.\nOna je dodadala da, što se tiče učešća domaćih vlasti u sufinansiranju Fonda, domaće vlasti su tokom prošle godine uplatile na račun Fonda 395.000 KM. U prošloj godini sa računa Fonda za reformu javne uprave isplaćeno je ukupno 1.107.746 KM. Ovaj novac utrošen je u implementaciju projekata iz oblasti reforme javne uprave.\nČlanovi Upravnog odbora saglasni su sa inicijativom Ureda koordinatora za reformu javne uprave da se pokrene procedura za potpisivanje Aneksa VI Memoranduma o razumijevanju kako bi se omogućio nastavak funkcioniranja Fonda za reformu javne uprave i u narednim godinama.\nPredstavnici implementatora projekata održali su i prezentacije početnih izvještaja za projekte „Obuka službenika za informisanje/odnose s javnošću – faza II“ i „Unapređenje procesa analize potreba i evaluacije efekata obuke“ te prezentaciju finalnog izvještaja za projekat „Obuka zaposlenih koji obavljaju poslove državne uprave za primjenu informacionih tehnologija i rad na računaru“.\nFond za reformu javne uprave\nBevanda – Ilahi: Nužno je nastaviti sa reformama\nZamjenik predsjedatelja Vijeća ministara BiH i ministar financija i trezora Vjekoslav Bevanda razgovarao je juče sa šefom Misije Međunarodnog…\nOdbor za ekonomsku i finansijsku politiku Predstavničkog doma Parlamenta Federacije BiH danas će razmatrati predloženi novi zakon o stečaju, te…\nNastavljen trend rasta ekonomskih pokazatelja u BiH: Porast industrijske proizvodnje, zaposlenosti i izvoza\nVijeće ministara BiH upoznato je s Informacijom Direkcije za ekonomsko planiranje o kretanju makroekonomskih pokazatelja za januar – juni…\nNovoimenovani trgovinski savjetnik ambasade Austrije u BiH posjetio FIPA-u\nOdržana 98. sjednica Vijeća ministara Bosne i Hercegovine


Mrtvi Albanci imaju pravo glasa, a živi Srbi — ne - Sputnjik Srbija\n05:39 01 Jun 2020\n17:21 10.09.2019 (osveženo 17:24 10.09.2019) Preuzmite kraći link\nPrema novoj odluci centralne izborne komisije Kosova, na izborima neće važiti nijedan drugi dokument osim kosovske lične karte ili pasoša. To znači da više od 40.000 punoletnih Srba, koji žive i rade na Kosovu, a nemaju dokumenta lažne države, neće moći da glasaju.\nOvo je ujedno bio i razlog da srpski član CiK-a Stevan Veselinović napusti sednicu tog tela. On za Sputnjik kaže da ta odluka i te kako može da utiče na izborni rezultat bitan za srpsku zajednicu.\nSamo pečat Kosova\n„Po izdatom uputstvu, naloženo je svim opštinskim odborima da su jedina dokumenta koja su prihvatljiva ona koja su izdata na Kosovu. Tako da ako nema nekoga na biračkom spisku, a nema kosovsku, već srpsku ličnu kartu, neće mu dozvoliti da glasa“, objašnjava naš sagovornik.\nVeselinović ističe da je ova odluka CIK-a nezakonita i direktno uperena protiv srpskog naroda na Kosovu i da joj je cilj da onemogući što većem broju Srba sa pravom glasa da glasa i bira svoje predstavnike.\nPrema njegovim rečima, prekršen je član 90. zakona o izborima i član 16. izbornog pravila 09/2013, gde jasno piše da se za glasanje kao način identifikacije birača koriste sva važeća dokumenta sa izuzetkom vozačke dozvole.\nSrbi koji imaju Unmik ili izbeglička dokumenta moći će da glasaju poštom.\nNajviše ugrožen Sever\n„Ovo važi samo za one koji glasaju van Kosova, a na samom biračkom mestu to su nevažeći dokumenti. Ovim su posebno oštećeni Srbi sa Severa koji imaju pravo glasa, jer neće moći da glasaju ako nemaju kosovsku ličnu kartu“, navodi Veselinović.\nPrema njegovim rečima, CIK je svojom odlukom direktno onemogućio da se vanredni izbori sprovedu u skladu sa zakonom i u fer atmosferi.\nSednicu CIK-a Veselinović je napustio jer nije želeo više da učestvuje u njenom radu, pošto bi ta institucija trebalo da bude nezavisna, a očigledno nije. Prema njegovim rečima, njegov izostanak neće sprečiti CIK da legalno radi, jer imaju osam članova koji su potrebni za rad.\nS druge strane, predsednica CIK-a Valjdete Daka kaže da se građani na dan glasanja mogu identifikovati pomoću svih važećih dokumenata „republike Kosovo“.\nDaka tvrdi da CIK nije prekršio zakon davanjem administrativnih uputstava za identifikaciju glasača na biračkim mestima.\nI dok se Srbima osporava biračko pravo, na biračkim spiskovima koje Kosovo priznaje nalaze se i imena Albanaca koji su preminuli još pre 1999. godine.\nOsim njih, na spisku su i imena bezmalo svih Albanaca koji vode poreklo sa Kosova. Otuda i neslaganje broja stanovnika Kosova i Metohije sa brojem Albanaca sa pravom glasa u korist ovih drugih.\npravo glasa, Parlament, Kosovo i Metohija, Srbi, lokalni izbori


Snijeg na području Gacka i Nevesinja | Hercegovina Press\nSnijeg na području Gacka i Nevesinja\nNa području Nevesinja i Gacka pada snijeg koji se zadržava na kolovozima, pa iz Auto-moto saveza Republike Srpske vozačima savjetuju maksimalno opreznu vožnju, kao i posjedovanje zimske opreme, iako je zakonska odredba o tome prošla.\nU ostalom dijelu Republike Srpske intenzivno pada kiša, pa se saobraćaj odvija usporeno i otežano, po mokrim i klizavim kolovozima, na kojima je velika količina vode.\nMagle mjestimično ima u kotlinama i duž riječnih tokova, te preko prevoja.\nNa dionici magistralnog puta Karanovac-Crna Rijeka, u mjestu Dabrac, saobraćaj se odvija naizmjenično, jednom trakom, zbog sanacije odrona.\nNa magistralnom putu Karanovac-Crna Rijeka u toku je sanacija klizišta, zbog čega je saobraćaj izmijenjen.\nNa dionici magistralnog puta Klašnice dva-Šargovac saobraća se jednom trakom, zbog izgradnje priključne saobraćajnice za naselje Zalužani.\nZbog deminiranja na radilištu “Klakari Donji osam, 13 i 14”, opština Brod, biće privremenih obustava saobraćaja na dionici magistralnog puta Brod-Odžak radnim danima od 8.00 do 15.00 časova, u intervalima 30 minuta obustave i 10 minuta propuštanja.\nU toku je postavljanje inteligentnih transportnih sistema na auto-putu Gradiška-Banjaluka, zbog čega je izmijenjen režim odvijanja saobraćaja.\nU toku je i izgradnja i sprovođenje privremenog sistema naplate putarine na auto-putu “9. januar”, Banjaluka-Doboj, na petlji Mahovljani, zbog čega je na ovom lokalitetu izmijenjen režim odvijanja saobraćaja.\nU toku je izgradnja male hidroelektrane Krupac na rijeci Željeznici, zbog čega je izmijenjen režim saobraćaja na dionici magistralnog puta Krupac-Bogatići, na području opština Istočna Ilidža i Trnovo.\nZbog radova je izmijenjen režim u odvijanju saobraćaja na dionici magistralnog puta Banjaluka/Rebrovac/-Čelinac, a odvija se naizmjenično jednom trakom.\nRežim saobraćanja izmijenjen je i na dionici magistralnog puta Čelinac-Kotor Varoš, zbog izgradnje mosta preko rijeke Vrbanje u Čelincu.\nZbog aktiviranih klizišta, jednom trakom, naizmjenično, saobraćaj se odvija na regionalnim putevima Karanovac-Kneževo, u mjestu Ljubačevo, Ukrina-Gornja Vijaka i Lopare /Mačkovac/-Čelić.


Od sutra u 08:00 sati zatvoreni svi granični prelazi za putnički saobraćaj - Dnevnik Juga\nPočetna / DRUŠTVO / Od sutra u 08:00 sati zatvoreni svi granični prelazi za putnički saobraćaj\nPredsednik Srbije Aleksandar Vučić saopštio je na konferenciji za medije da je doneta odluka o zatvaranju svih graničnih prelaza za putničkih saobraćaj.\nOva mera je doneta nakon saopštavanja zvaničnog podatka da je broj potvrđenih slučajeva Korona virusa u Srbiji prešao broj 100 obolelih.\nOva mera je neophodna kako bi se zaštitilo zdravlje stanovništva, a sledećih nedelju dana biće kritično za dalji tok bolesti i zbog toga je predsednik Srbije Aleksandar Vučić pozvao sve građane da shvate ozbiljnost situacije i obavezu izolacije u kućnim uslovima.\n-Uvešćemo još teže mere, od sutra u 8 ujutru zatvaraju se svi granični prelazi za drumski, železnički i rečni saobraćaj. Sem transportnih kamiona više niko ne može da uđe na teritoriju Srbije – rekao je Vučić, on je dodao da je 81.180 naših državljana, uglavnom iz Nemačke, Austrije, Italije i Francuske, proteklih nedelja došlo u Srbiju .\nTagoviAleksandar Vucic korona virus zatvaramo granice zatvorene granice\nPrethodni Potvrđena 103 slučaja Korona virusa u Srbiji, od jutros potvrđeno 6 obolelih – Dvoje ozdravilo, pušteni kući sa lečenja\nSledeći Narednih dana produženje policijskog časa – od sutra u podne prekid međugradskog autobuskog i voznog saobraćaja


O nama – VitaELKO\nVita ELKO d.o.o. je firma koja se bavi elektronskim komponentama kao i opremom, alatima i priborom za njihovu primenu.\nVitaELKO je najveći snabdevač tržišta elektronskim komponentama i elementima automatizacije sistema u Srbiji.\nZvanični smo distributer firmi kao što su Seiko Instruments, Quectel, Sick, Winstar a sarađujemo i sa najvećim svetskim trgovačkim kućama.\nNaša delatnost je podeljena na 3 sektora:\ndistribucija širokog spektra el. komponenti: poluprovodnici, pasivne elektronske i elektromehaničke komponente\ndistribucija elemenata automatizacije sistema, industrijske opreme i senzora\nproizvodnja, sklapanje i prodaja konektora post&box, SUB-D, edge, IC podnožja…\nFirma je nastala 1987 godine, kao mala zanatska radnja za proizvodnju i sklapanje post&box konektora prema licenci dobijenoj od firme CONECTRAL, koja je danas deo FCI. Kasnije smo usvojili\nproizvodnju standardnih SUB-D konektora kao i profesionalnih IC podnožja što je postala osnova naše ponude.\nPočetni brz razvoj firme je kasnije, tokom devedesetih, dosta varirao uslovljen sankcijama i drugim nepovoljnim ekonomskim okolnostima. Sve to vreme ulagali smo maksimum naših napora i uspeli da postanemo (i ostanemo) dobro poznati snabdevač konektorima.\nZahvaljujući tome, godine 1997 postali smo ovlašćeni zastupnik FCI (Framatome Connectors International) za Srbiju i Crnu Goru.\nNa ovaj način, maksimalno smo proširili našu ponudu omogućivši klijentima da sve svoje potrebe za konektorima zadovolje na jednom mestu.\nKako su konektori samo mali deo velike porodice elektronskih komponenata, često smo bili u situaciji da nam pored konektora i kablova klijenti traže i druge komponente. U želji da udovoljimo zahtevima tržišta, 2002. godine smo počeli sa distribucijom širokog spektra elektronskih komponenti. Uspostavili smo blisku saradnju sa najvećim svetskim distributerom, firmom ARROW a imamo i mogućnost naručivanja direktno od samih proizvođača.\nOpredelili smo se da svojim klijentima pružimo kompletan servis, ne ograničavajući se samo na puku trgovinu. Ovakav pristup, gde su poreklo komponenti kao i njihov put do klijenta poznati, čini nas jedinstvenim na području Srbije.\nTokom svih ovih godina poverenje koje smo stekli kod naših kupaca proisteklo je iz naše sposobnosti da odgovorimo na sve njihove zahteve, bez obzira na poteškoće. Nastavljajući tu tradiciju naš cilj u budućnosti biće uspostavljanje sistematskog i profesionalnog snabdevanja tržišta Srbije kvalitetnim elektronskim komponentama.\nNaši kupci su najveće firme iz Srbije, iz oblasti telekomunikacija, energetike i vojne industrije.


RTS :: Bankrotirao "Herc" posle 102 godine iznajmljivanja automobila\nEkonomija i epidemija Bankrotirao "Herc" posle 102 godine iznajmljivanja automobila\nsubota, 23. maj 2020, 16:19 -> 17:34\nBankrotirao "Herc" posle 102 godine iznajmljivanja automobila\nKompanija za iznajmljivanje automobila "Herc" koja posluje od 1918. godine podnela je zahtev za zaštitu od bankrota nakon pada poslovanja tokom pandemije koronavirusa. Pregovori sa kreditorima su propali, a dugovi iznose skoro 19 milijardi dolara.\nBord direktora kompanije zatražio je od američkog suda u Delaveru da čuvenoj firmi za iznajmljivanje automobila odobri zaštitu po članu 11 Suda za bankrot, prenosi Rojters.\nOperacije kompanije u Evropi, Australiji i Novom Zelandu nisu bili uključeni u postupak pred američkim sudom.\nNajveći profit kompanije dolazi od iznajmljivanja automobila na aerodromima, što je samo "isparilo" zbog toga što su putnici prestali da lete avionima usled pandemije i mera koje su propisale različite države.\nSa dugovanjima od skoro 19 milijardi dolara i sa gotovo 38.000 zaposlenih, "Herc" je jedna od najvećih kompanija koje su zapale u probleme tokom epidemije.\nObaveze prema lizing kućama su porasle, a vrednost vozila je tokom epidemije padala.\nU pokušaju da udovolji poveriocima, kompanija koja ima vozni park od pola miliona vozila, "Herc" je predložio da iz flote prodaje 30.000 vozila mesečno, kako bi na taj način prikupila pet milijardi dolara, naveo je izvor blizak kompaniji.\nBord direktora imenovao je 16. maja za izvršnog direktora Pola Stouna koji je na tom mestu zamenio Ketrin Marinelo. Kompanija je prethodno otpustila 10.000 radnika i izrazila ozbiljnu zabrinutost da bi bankrot mogao da bude izbegnut.\nTa kompanija je i ranije upala u probleme, budući da je sve više ljudi počelo da koristi usluge koje pruža "Uber".\nDa bi se borio protiv "Ubera", "Herc" je usvojio plan koji je imao za cilj da modernizuje aplikacije i poboljša upravljanje voznim parkom.\n"Herc" je nastao 1918. godine, kada je Valter Džejkobs, pionir u biznisu iznajmljivanja automobila, osnovao kompaniju koja omogućava vozačima da privremeno koriste jedan od desetak "fordovih" modela "ts".\nAvion “Er Srbije“ u 13.15 leti za Njujork posle dva i po meseca pauze\nPoštanska štedionica i danas isplaćuje po 100 evra pomoći\nReno dobio državnu garanciju za zajam od pet milijardi evra


POTVRDA IZ UPRAVNOG ODBORA VOŠE Vlaović: Jovančić i Kojašević ostaju\nKapitenu fudbalera Vojvodine Dušanu Jovančiću (27) ovih dana isticao je ugovor s crveno-belima, pa su navijači s nestrpljenjem očekivali vesti o njegovim daljim planovima.\nNIŠTA OD DOLASKA U HUMSKU Jovančić ostaje u Vojvodini, pa na leto ide u inostranstvo\nFK Partizan ostao je bez planiranog pojačanja u veznom redu. Dušan Jovančić, kapiten Vojvodine, koji je pre nekoliko dana otkrio da je pregovarao sa crno-belima, ostaće u redovima "lala" do leta, a zatim će pronaći inostrani angažman, prenosi "Dnevnik".\nKAPITEN VOŠE NA METI Jovančić otkrio: Pregovaram sa Partizanom\nFudbaleri Partizana će u zimskom prelaznom roku ostati bez Evertona ili Marka Jevtovića, možda i bez obojice, pa "parni valjak" mora da se pojača. Sportski sektor je kao primarno postavio dovođenje kapitena Vojvodine Dušana Jovančića, pa će narednih dana biti poznato da li će stići u Humsku.


Kabinet Đukanovića: Sastanak, a ne spoljnopolitičke konsultacije – Portal Nikšić\nKabinet Đukanovića: Sastanak,…\nKabinet Đukanovića: Sastanak, a ne spoljnopolitičke konsultacije\nfoto: Beta/AP/Hektor Pustina\nMinistar vanjskih poslova Đorđe Radulović inicirao je sastanak sa predsjednikom Crne Gore Milom Đukanovićem na kojem će se razgovarati na temu ambasadora, kazala je Tamara Brajović, savjetnica Đukanovića za vanjsku politiku.\nIz Vlade je juče saopšteno da su potpredsjednik Dritan Abazović i ministar vanjskih poslova Đorđe Radulović uputili poziv Đukanoviću na spoljnopolitičke konsultacije o pitanju povratka ambasadora, koje bi bile održane u utorak, 26. januara.\n“Očigledno je u pitanju zbrka. Nije riječ o vanjskopolitičkim konsultacijama koje se održavaju u formaturi predsjednika i ministra vanjskih poslova, već je riječ o inicijativi ministra Radulovića za sastanak sa predsjednikom Đukanovićem na kojem će se razgovarati na temu ambasadora. Predsjednik je prihvatio inicijativu, kao i predlog da sastanku prisustvuje potpredsjednik Abazović”, navodi se u odgovoru dostavljenom FOS-u iz Đukanovićevog kabineta.\nSastanak će biti održan u utorak, 26. januara.\nTags: ambasadoridritan abazovićMilo Đukanović


Kako je Radujko postao genije\nPosle nalaza Suda časti PKS-a da je Telekom varao svoje korisnike, postavlja se pitanje da i to nije razlog zbog kojeg nije bilo ozbiljnih interesenata za njegovu privatizaciju. Jer, ako svi obmanuti korisnici podnesu odštetne zahteve, Telekom će u budućnosti morati da isplati višemilionsku svotu\nPrihodi srpskog Telekoma naglo su skočili u 2009. godini i to za čitavih 30 odsto, a njegov direktor Branko Radujko je bio proglašen menadžerom godine. Kako, međutim, pokazuje odluka Suda časti Privredne komore Srbije s kraja 2010. ovakvo poslovanje je bazirano na - prevari korisnika.\nČlan 22. Zakona o zaštiti potrošača predviđa da je obmanjujuće poslovanje kada trgovac uskrati bitna obaveštenja koja su prosečnom potrošaču potrebna za razumno odlučivanje, čime ga navodi da donese ekonomsku odluku koju inače ne bi doneo.\nDirektor direkcije za mobilnu telefoniju Telekoma Srbije Vladimir Lučić doneo je 30. maja 2008. pismenu odluku broj 2009-87522/2 i istu prosledio poslovnicama mobilne telefonije, sektorima za brigu o korisnicima, za informacione tehnologije, mrežu i službi za plan i kontrolu. U pomenutom dopisu navedena je direktorova odluka da se u postpejd tarifnim profilima uvede promena u tarifiranju i to tako što će se prvi minut razgovora zaokruživati na 60 sekundi, odnosno: bez obzira koliko dugo razgovor trajao on će se u prvom minutu naplaćivati kao da je trajao svih šezdeset sekundi.\nJedini izuzetak iz ove odluke predstavljao je tarifni paket sport bel, gde je određeno zaokružavanje na svakih započetih 30 sekundi, bez obzira na dužinu razgovora. Direktor Lučić na kraju dopisa svoje podređene za dodatne informacije upućuje na Vladimira Andrejića, dostupnog na telefonu 064-1243702.\nO ovoj svojoj odluci Telekom, međutim, nije obavestio svoje korisnike.\nBeograđanin Branko Jovanov primetio je da su mu računi za postpejd broj koji je koristio, iz meseca u mesec sve veći, iako nije povećavao uobičajeni broj poziva. Na njegovo raspitivanje službenici Telekoma su mu odgovarali da očigledno previše telefonira i nudili mu neki još veći paket usluga od onoga koji je koristio. Branku je, međutim, bilo jasno da ne telefonira drastično više nego što je to ranije radio, jer kao nezaposleni student mora strogo da vodi računa o svojim troškovima.\nU tom trenutku njemu još nije bilo poznato da kratki poziv u stilu "siđi, stigao sam", Telekom ne tarifira na pet sekundi, koliko bi trebalo, već zaokružuje na ceo minut. Znači, korisnike potkrada za celih 55 sekundi.\nOtkrivši konačno ovu prevaru, Jovanov je svu dokumentaciju koju je prikupio februara 2010. predao Sudu časti Privredne komore Srbije i podneo optužni predlog protiv Telekoma. Ovlašćeni zastupnik Telekoma Draško Vuković negirao je optužne navode, ali nije bio u stanju da svoju tvrdnju potkrepi dokazima.\nVeće u sastavu Zoran Božović, Mitar Ilić i Milutin Radić 16. juna 2010. u predmetu S. 23/10 konačno donosi odluku oglašavajući Telekom Srbija AD krivim da je jednostranom izmenom zaključenog ugovora sa korisnikom, a da ga nije o promenama obavestio, učinio povredu dobrih poslovnih običaja. Izrečena sankcija bila je - pisana opomena. Odluka Suda časti je u međuvremenu postala pravnosnažna i izvršna.\nZa Jovanova, osim moralne satisfakcije, ova odluka nema nikakvog posebnog značaja. On i dalje plaća uvećane telefonske račune i za vreme koje ne koristi za razgovore. To isto, potpuno nesvesno, čine i milioni drugih pretplatnika Telekoma Srbije. Svima njima se svaki započet razgovor zaokružuje na najmanje minut, makar telefonirali samo dve sekunde, dok se korisnicima sport bel paketa razgovor zaokružuje na svakih započetih pola minuta.\nTelekom, i pored opomene Suda časti, o ovome svoje korisnike nije obavestio na propisan način, putem sredstava javnog informisanja ili slanjem poruka na pretplatničke brojeve. Umesto toga on je jednostrano izmenio opšti Ugovor o pretplati, opet ne obaveštavajući korisnike, i sada u njega uneo mogućnost obaveštavanja isticanjem na internet prezentaciji Telekoma.\nNisu to i jedine izmene. Nekadašnji Ugovor je mogao da stane na četiri strane formata A4, novi je desetostruko obimniji.\nPosle svega, postavlja se i pitanje da li su i strani interesenti za eventualni otkup Telekoma uočili ovu prevaru i shvatili mogućnost da u budućnosti prevarenim korisnicima moraju da isplate milionske odštete, pa su zbog toga i odustali od kupovine srpskog teleoperatera. Od menadžera godine, Radujko bi tako brzo mogao da postane prevarant decenije.


Nastavak dobre saradnje Kikinde i Zrenjanina | Ami Naxi Radio 89.7Mhz\nDanas je u Kikindi održana redovna sednica Skupštine Regionalnog centra za društveno-ekonomski razvoj Banat iz Zrenjanina, kojom je predsedavao gradonačelnik Kikinde Nikola Lukač. Sednici su prisustvovali gradonačelnik Zrenjanina, predstavnici opština Nova Crnja, Žitište i Sečanj, kao i predstavnici Regionalne privredne komore Zrenjanin, a tema je bila priprema i realizacija novih projekata.\nIrena Živković direktorica Regionalnog centra za društveno-ekonomski razvoj Banat podseća da je u prethodnom periodu ova razvojna institucija, kroz projekte koji su finansirani kroz fondove Evropske unije, privukla blizu 4 miliona evra:\n–Namera nam je da u narednom periodu uradimo isto, u toku su izrade planova razvoja lokalnih samouprava u koje ćemo uneti nove projekte. Verujem da će naredni period biti i berićetniji, jer Kikinda i Zrenjanin imaju jako dobru saradnju, što sigurno donosi boljitak i nove rezultate – kazala je Živković.\nRegionalni centar za društveno-ekonomski razvoj Banat povezuje lokalne samouprave na teritoriji Banata. U poslednjih nekoliko godina ostavrena je i bliža saradnja između Kikinde i Zrenjanina:\n–Kroz finansiranje od projekata prekogranične saradnje nastojimo da unapredimo važne oblasti u našim lokalnim samoupravama. Kada je u pitanju saradnja sa Kikinom, očekuju nas veliki razvojni i infrastruktruni projekti – rekao je Simo Salapura, gradonačelnik Zrenjanina.\nDobra saradnja sa ostalim lokalnim samoupravama u Banatu značajna je pri kreiranju određenih strategija i pravljenju projekata prekogranične saradnje, istakao je gradonačelnik Nikola Lukač:\n–Regionalni centar Banat nas povezuje i stvara nam priliku da na pravi način iskoristimo benefite i mogućnosti koje nam pružaju konkursi i međunarodni fondovi. Konačno smo shvatili da jedni drugima moramo biti pomoć i podrška i da na dobrobit svih građana pružimo bolje uslove života.\nPremijera predstave „Ivica i Marica“ u nedelju u „Lanetu“\nKnjiževno veče „Laza Kostić na putu između jave i sna“ u četvrtak u Biblioteci


Sarajevska policija uhapsila razbojnika pet minuta nakon pljačke apoteke - Index.ba\nSarajevska policija uhapsila razbojnika pet minuta nakon pljačke apoteke\nU ulici Skenderija, općina Centar Sarajevo, jučer je u 9.55 sati nepoznata osoba je izvršila krivično djelo razbojništva nad uposlenicom u apoteci “Gral”, saopćeno je iz MUP-a KS-a.\nTom prilikom maskirana osoba je uz prijetnju nožem otuđila određenu sumu novca, a zatim se udaljilo u nepoznatom pravcu, saopćeno je.\n“Radeći na rasvjetljavanju navedenog krivičnog djela, istog dana u 10 sati, policijski službenici II PU su u ulici Terezija, općina Centar Sarajevo, pronašli i lišili slobode A.N., rođen 1980. godine u Tuzli, gdje je i nastanjen, zbog postojanja osnova sumnje da je počinio krivično djelo iz člana 289. KZ F BiH (Razbojništvo). Prilikom pretresa kod istog je pronađen i oduzet otuđeni novac”, kažu iz MUP-a\nO svemu je obaviješten tužilac Kantonalnog tužilaštva Kantona Sarajevo, a A.N. je predat u Jedinicu za osiguranje objekata i zadržavanje osoba lišenih slobode MUP-a Kantona Sarajevo. Policijski službenici nastavljau rad na rasvjetljavanju i dokumentovanju kriminalnih aktivnosti navedene osoba, prenosi radiosarajevo.\nPrethodni članakPolicija onemogućila Šešeljeve radikale da spriječe otvaranje festivala\nNaredni članakInstalacija na Baščaršiji povodom “Dana bijelih traka”: 102 stolice za 102 ubijene djece


Mun Džae-in novi predsednik Južne Koreje\nNovoizabrani predsednik Mun Džae-in obraća se pristalicama u Seulu 9. maja 2017.\nLiberal Mun Džae-in proglasio je pobedu na predsedničkim izborima u Južnoj Koreji, obećavajući da će zastupati interese svih građana. “Biću predsednik svih Južnokorejaca”, poručio je kandidat Liberalno-demokratske partije Koreje svojim oduševljenim pristalicama u Seulu, nakon što su dvojica njegovih rivala priznala poraz.\nPrema izlaznim anketama, Mun je dobio više od 41 odsto glasova, ubedljivo više od prvog sledećeg rivala, konzervativca Hong Džun-pjoa koji je osvojio 23 odsto glasova i centriste An Čeol-sua koji je dobio 21 odsto podrške.\nOdziv birača bio je rekordno visok posle burnog političkog perioda – korupcijske afere u koju je bila umešana bivša predsednica Park Geun-hje i masovnih protesta kojima je izvršen pritisak na Narodnu skupštinu da je opozove i raspiše nove izbore.\nNacionalna izborna komisija objavila je da je odziv među 42 miliona registrovanih birača bio na putu da prevaziđe 80 procenata, što je najveći odziv posle izbora predsednika Kim Dae-džunga 1997.


Predsednik Dume: Putin spasao život Navaljnom - Svet - Dnevni list Danas\nPočetna » Svet » Predsednik Dume: Putin spasao život Navaljnom\nPredsednik Dume: Putin spasao život Navaljnom\nPredsednik donjeg doma ruskog parlamenta Dume optužio je danas opozicionara Alekseja Navaljnog da radi za zapadne tajne službe i rekao da ruski predsednik Vladimir Putin ne stoji iza njegovog trovanja, već da mu je „spasao“ život, javlja agencija Itar tass.\n2Piše: Beta 01. oktobra 2020. 11.23\nPutin Foto: FoNet/AP\n„Navaljni je bestidnik i nitkov. Putin mu je spasao život… sasvim je očigledno da Navaljni saradjuje sa specijalnim službama i vlastima zapadnih zemalja. On radi u njihovom interesu“, naveo je u saopštenju predsednik Dume Vjačeslav Volodin.\nNavaljni je u intervjuu nemačkom Špigelu optužio ruskog predsednika da stoji iza njegovog trgovanja.\nVolodin je takođe kazao danemački Bundestag odbija da formira zajedničku radnu grupu sa Dumom za sprovodjenje istrage o tome šta se dogodilo Navaljnom.\nNavaljni (42), najistaknutiji protivnik ruskog predsednika Vladimira Putina prebačen je u Nemačku dva dana pošto mu je pozlilo 20. avgusta na domaćem letu u Rusiji.\nNemački stručnjaci za hemijsko oružje utvrdili su da je Navaljni otrovan agensom „novičok“ iz sovjetske ere, što je podstaklo Berlin da traži od Rusije da ispita taj slučaj.\nKremlj je ljutito reagovao na pozive kancelarke Merkel i drugih ličnosti da odgovore na pitanja o trovanju\nAleksej Navaljni, ruska duma, trovanje, Vladimir PutinMoskva\n01. oktobra 2020. u 13.07\n01. oktobra 2020. u 17.16\nRealno, da je Putin hteo da ga ucmeka sigurno se ne bi poslužio sovjetskim otrovom. Avion bi imao „tehničkih problema“ i zabio se u neku planinu ili bilo šta slično i manje povezano sa Rusijom. Cela ta priča više liči na neku CIA ili MI podmetačinu…


april, 2016 - Poluvreme.rs - sportski web portal\nArhiva vesti za mesec april, 2016 godine\nNapisao Redakcija u kategoriji Ostali sportovi 26 aprila, 2016\nNamlađi takmičari „Dinama“ nastavili su sa uspesima na velikim takmičenja. U subotu je u Inđiji održano prvenstvo Srbije za poletarce, pionire i nade u katama i sportskim borbama, u konkurenciji preko 1.000 takmičara iz 110...Dalje »\nDžudo: „Dinamo“ sa 16 medalja na Memorijalnom Kupu u Beogradu\nU SC „Šumice“, u organizaciji DžK „Trudbenik – Cortega“, održan je međunarodni memorijalni kup „Srđan Janković“. Nastupilo je 534 takmičara iz 50 klubova iz: Rumunije, Hrvatske, Makedonije, Crne Gore, Slovenije i Srbije u uzrastima mlađi poletarci (U9), poletarci (U11) i mlađi pioniri...Dalje »\nDžudo: Andrea Stojadinov, pobednica „Trofeja Beograda“\nU SC „Šumice“, u organizaciji DžK „Trudbenik – Cortega“, prošlog vikenda održan je turnir pod nazivom „Trofej Beograda 2016“. Nastupilo je 250 takmičara iz 36 klubova iz: Angole, Australije, Crne Gore, Hrvatske, Makedonije, Paname, Rumunije, Slovenije i Srbije, u uzrastima starijih pionira (U15), kadeta (U18) i juniora...Dalje »\nNapisao Redakcija u kategoriji Košarka 25 aprila, 2016\nUtakmica poslednjeg 26.kola Prve srpske lige odigrana je prošlog vikenda u Žitištu, između domaće ekipe „Sveti Karađorđe“ i „Kris Krosa“ iz Pančeva. Domaće ekipa bila je bolja i zasluženo pobedila rezultatom...Dalje »\nTekvondo: Juniori prvi, a kadeti „Combat Wolfa“ treći na prvenstvu Vojvodine\nNapisao Redakcija u kategoriji Ostali sportovi 25 aprila, 2016\nProšlog vikenda, u Rumi održano je prvenstvo Vojvodine, na kojem je učestvovalo oko 300 takmičara. Tekvondo klub „Combat Wolf“ iz Pančeva predstavljalo je 20 takmičara koji su ostvarili zapažene rezultate. U ekipnom plasmanu juniori su zauzeli prvo mesto, dok su kadeti bili...Dalje »


Radeta: Zoranini zakoni loši, Mihajlović: O mom radu govori moj predsednik\nVesti Autor:Beta27. jan. 202013:52 > 14:04\nU raspravi o zakonima iz oblasti saobraćaja i infrastrukture poslanica Srpske radikalne stranke Vjerica Radeta izjavila je da je današnji dnevni red poraz vlade Srbije, da su svi predloženi zakoni loše napisani i da u njima nema ni jedne jasne pravne norme. Radeta je iznela niz kritika na predloge, među kojima je da se na putu za Batočinu ne planira rušenje kuća koje su udaljene samo 80 centimetara od auto-puta kao i da se zakon prilagođava onima koji grade Mini hidro-elektrane.\n„Zakon o planiranju i izgradnji menja se iz jednog razloga, da se male hidroelektrane (MHO) mogu postavljati uz gradjevinsku dozvolu bez planske dokumentacije. MHO su počele da se grade baš kad je Zorana Mihajlović bila ministarka za energetiku, a ovo je samo nastavak. Gradjani su džabe branili reke, sad će Zoranini kompanjoni sa gradjevinskom dozvolom koju će dobiti onaj ko da više, graditi u naseljenom mestu čak i ako unište jedini izvor u nekom selu“, rekla je Radeta.\n„Pitamo Zoranu Mihajlović i pre svega premijerku Anu Brnabić i vas kolege poslanici, kakav je odgovor na optužbe Miroljuba Jevtića direktora Infrastrukture železnice koji je, čim je uhapšen, izjavio da je mito od eksproprijacije davao Zorani Mihajlović i njenom partneru.\nMinistarka Mihajlović odgovorila je da joj je žao što za radikale tema nisu zakoni, koji, kako je istakla „nisu Zoranini već ih usvojila vlada“ i znače bolju realizaciju infrastrukturnih projekata.\n„Ova vlada pokrenula je pitanje legalizacije i situacija je svakako bolja nego pre, kad je poslanica Radeta bila u vlasti“, rekla je ona.\nMinistarka je rekla da su optužbe neistinite i predstavljaju „lažnu brigu za građane“ i da se pomenuti zakon uopšte ne odnosi na MHO.\n„Kad je reč o putevima, o tome šta sam ja uradila govori moj predsednik a ne neki poslanik pa makar to bio i Vladimir Djukanović, ja sam ponosna na ono što kaže moj predsednik, a sve vaše kritike padaju u vodu jer sa druge strane stoje rezultati. Srbija je po izdavanju gradjevinskih dozvola deveta u svetu, a bila je 184. kad ste vi bili na vlasti“, odgovorila je Mihajlović.\nOna je dodala da sve ostale optužbe radikala treba da ispitaju nadležni organi. „Kako se radilo dok smo mi bili u vlasti, najbolje pitajte Vučića koji je u tadašnjoj vladi bio najmladji ministar informisanja“, poručila je Radeta i ponovila pitanja o cenama garderobe koju ministarka nosi.\n„Vi uporno nećete o zakonima, ja ne znam kako je moguće da vas toliko inspirišem da iznesete najnegativnije neistine. Nikakva kineska kompanija nije ponudila to o čemu pričate, ali super zvuči da su Zorana i američki ambasador ukrali 300 miliona. Ako želite da pričamo o mom ormaru, ovo nije mesto za to, imate 13 zakona koji pokreću privredu i možemo o njima“, rekla je ministarka.\nRadeta je istakla da je Mihajlovićeva „bila u G 17, pa učestvovala u paljenju skupštine, nosila Labusu torbu, trenutno je kod naprednjaka, a pitanje je kad će obelodaniti ovo što planira“, a dodala je i da ministarka ima doktorat sa Megatrenda.\nputevivjerica radetaZorana Mihajlović


Zvezda dobila konkurenta: TSC daje više para za Banjca\nIzvor: MozzartSport.com, 25.Maj.2020, 09:28\nCrveno-beli i dalje u prednosti\nMladi vezista Inđije Mihailo Banjac je boravio na Marakani prethodnih dana i praktično ugovorio uslove saradnje sa srpskim šampionom. O namerama crveno-belih da angažuju momka rođenog 1999. godine obavešten je superligaš iz Srema. Delovalo je u jednom trenutku da će Banjac biti prvo pojačanje Crvene zvezde u letnjem prelaznom roku. Tim pre što mu ističe ugovor sa matičnim klubom u decembru ove godine, pa Inđiju može da >> Pročitaj celu vest na sajtu MozzartSport.com << napusti uz simbolično obeštećenje.\nIpak, Crvena zvezda je dobila konkurenta. I to ozbiljnog, piše Sportski Žurnal. Pomenuti dnevnik donosi vest da je TSC iz Bačke Topole na adresu Inđije poslao izdašniju ponudu, i da će se naredni klub u karijeri Mihaila Banjca biti poznat vrlo brzo.\nIsti izbor navodi da bi Banjac u redovima TSC ima identičnu platu kao na Marakani. Oko pet hiljada evra na mesečnom nivou.\nCrvena zvezda je i pored svega i dalje u prednosti. Za angažovanje Banjca su „zalegli“ i pojedini članovi strfučnog štaba Dejana Stankovića. Takođe, mladi vezista je na sastanku sa Zvezdanom Terzićem čuo plan ličnog razvoja, kao i činjenicu da crveno-beli u njemu vide ozbiljnu perspektivu i pojedinca koji u narednom prvenstvu može da zauzme mesto igrača mlađeg od 21 godine.


► Aleksić: Događaji ispred RTS-a dokaz urušavanja države\nPredsednik Izvršnog odbora Narodne stranke Miroslav Aleksić kazao je danas da jučerašnji događaji ispred Radio-televizije Srbije (RTS) pokazuju da će opozicija i građani sami morati da se izbore za slobodu, a da je bojkot predstojećih izbora prvi korak u toj borbi.\nAleksić je u pisanoj izjavi naveo da je predsednik Srbije Aleksandar Vučić sinoć ispred RTS-a, kako je rekao, izbegao susret sa građanima i "poslao svoje batinaše na narod".\n"Događaji ispred RTS-a su konačni dokaz urušavanja države, jer je Vučić poslao svoje batinaše da ga brane od građana koji ga ne podržavaju. To je i dokaz da će Vučić sve većim pritiskom na narod pokušati da izazove građanske sukobe", rekao je Aleksić u razgovoru sa građanima Varvarina.\nAleksić je rekao da bi Vučić "ako je državnik" morao da razgovara kako sa građanima koji ga podržavaju, tako i sa onima koji ga ne podržavaju i odgovorio bi na pitanja tri studentkinje.\n"Vučić je, međutim, kukavica koja se lagodno oseća jedino u studiju sa voditeljkama naklonjenim njegovoj politici i kada nema nikoga da mu postavi neprijatno pitanje", kazao je Aleksić.


Marković: Crna Gora i Srbija izuzetno važne za stabilnost Zapadnog Balkana - European Western Balkans\nAutor EWB 09. 08. 2017. 10. 08. 2017.\nBEOGRAD – Crna Gora i Srbija su izuzetno važne za stabilnost i prosperitet Zapadnog Balkana, izjavio je crnogorski premijer Duško Marković i ponovio da su odnosi dve države najbolji u poslednje dve decenije.\nMarković je u intervjuu za Novi magazin rekao da su Crna Gora i Srbija primer da je konstruktivna saradnja moguća i posle, kako je rekao, nerazumevanja u prošlosti.\nUpitan kada će doći u Srbiju, Marković je podsetio da je njegova prva bilateralna poseta u funkciji predsednika Vlade Crne Gore bila početkom februara upravo u Srbiji.\n“To nije nimalo slučajno jer sam želeo da i na taj način pokažem kakav značaj pridajemo jačanju prijateljskih i konstruktivnih odnosa sa Srbijom”, navo je Marković.\nMarković je najavio intenzivniju ekonomsku saradnju dveju zemalja koja će, kako je rekao, biti definisana uskoro posebnim programom dveju vlada.\nGovoreći o otporima članstvu Crne Gore u NATO, Marković kaže da “otpori postoje”, ali da su oni danas manji nego juče.\nNe želi kaže da ulazi u analizu njihovog nastanka niti bi da govori o njihovim nosiocima. Javnosti je, dodao je, to više nego poznato.\nŠto se tiče članstva Crne Gore u EU, premijer kaže da je crnogorska javnost u kontinuitetu, po svim istraživanjima, nesporno većinski opredeljena za članstvo u EU.\n“Ta podrška varira u nekoliko procenata, čak i do dvotrećinske većine, što govori da su naši građani dobro razumeli kakve sve prednosti donosi članstvo u EU”, kaže Marković.\nNa pitanje kako je Crna Gora rešila odnose sa Albancima i da li su oni integrisani u crnogorsko društvo, Marković kaže da zvanična Podgorica nikada nije imala problema ni sa jednom manjinom, pa samim tim nije bilo potrebe da rešava odnose sa Albancima.\n“Albanci vekovima žive u Crnoj Gori i uvek su doprinosili ostvarivanju državnih interesa. Našu državu, takođe vekovima, krasi multietnički i multikonfesionalni sklad, na šta smo zaista ponosni i ističemo to kao veoma važnu karakteristiku naše države”, naveo je premijer.\nAlbanci u Crnoj Gori, ističe, imaju sva prava koja manjinama garantuju i nacionalni zakoni, ali i međunarodni propisi, a pokrivaju i vrlo odgovorne funkcije u državi, uključujući i ministarske u vladi.\nA o pitanju dvojnog državljanstva Crne Gore i Srbije, Marković priznaje da je teško doći do dogovora jer, kako kaže, Beograd i Podgorica imaju potpuno drugačiji koncept i pristup regulisanju tog pitanja.\nPrimetio je pritom da Srbija ima liberalniji pristup, dok se Crne Gora kao, kako kaže, većina malih država opredelila za restriktivniji pristup pa je obzirom na koncepcijske razlike, izuzetno teško doci do dogovora po ovom pitanju.\nMarković je podsetio da su dve države još 2008. započele pregovore o dvojnom državljanstvu i da su od tada održane četiri runde pregovora, bez dogovora.\nCrna GoraDuško MarkovićEvropska unijaNATOSrbijaZapadni Balkan


Premijer Kosova Ramuš Haradinaj razrešio je u subotu ujutru Nenada Rikala sa dužnosti ministra poljoprivrede, šumarstva i ruralnog razvoja.\n“U pocesima koji su pred nama poštovaću svačije angažovanje. Ministar Rikalo bio je poštovani ministar u Vladi Republike Kosova”, saopštio je Haradinaj, dodajući da će se saradnja sa svim predstavnicima zajednica, uključujući i srpsku, nepokolebljivo nastaviti.\nRikalo je pripadao Srpskoj listi a njegovo razrešenje bio je jedan od uslova opozicione Socijaldemokratske partije za njihovu podršku predlog budžeta Vlade Kosova o kojem Skupština danas raspravlja.\nNjihovi glasovi su neophodni za usvajanje budžeta, budući da poslanici Srpske liste u Skupštini deluju kao opozicija od kako je Kosovo uvelo taksu od 100 odsto na proizvode iz Srbije.\nSrpska lista saopštila je povodom razrešenja Rikala da članovi te liste ne pristaju na politiku gaženja prava Srba i njihovih interesa. "Nikada i ni po koju cenu nećemo pristati da budemo nečiji folklor i dekoracija", navela je Srpska lista.\n"Srpska lista svoju snagu crpi iz podrške srpskog naroda, te nas Priština neće slomiti, a današnja odluka čini nas još jačim i odlučnijim da se borimo za svoj narod", naveli su u saopštenju.\nMinistri Srpske liste su u ostavci od marta 2018., nakon što je šef Kancelarije Vlade Srbije za Kosovo Marko Đurić bio uhapšen u Severnoj Mitrovici.\nSocijaldemokratska partija smatra da je poljoprivreda sektor od prioriteta za koji treba veći budžet, da je potrebna funkcionalizacija ovog sektora, ali i „pravi ljude na čelu, dok Rikalo nije prava osoba da bude na čelu tog sektora“.


Radojičić: Prvih milion dinara za uređenje staza zdravlja u Beogradu u okviru projekta Otvori plavi krug - biznis24.rs\nRadojičić: Prvih milion dinara za uređenje staza zdravlja u Beogradu u okviru projekta Otvori plavi krug\nGradonačelnik Beograda prof. dr Zoran Radojičić obišao je danas u Banjičkoj (Bajfordovoj) šumi radove na uređenju pešačke staze u okviru projekta „Otvori plavi krug”, koji Grad Beograd realizuje u saradnji sa kompanijom „Novo Nordisk Srbija”. sreda, 24. mart 2021.Gradonačelnik je izrazio zadovoljstvo zbog velikog broja korisnika koji su preuzeli aplikaciju i doprineli približavanju zajedničkom cilju, a to su bolje zdravlje, uređeniji i zeleniji Beograd. Takođe, gradonačelnik je pozvao građane da preuzmu aplikaciju u što većem broju i u budućnosti, i apelovao da šetaju što više, posebno sada, kada u periodu pandemije boravak većeg broja ljudi u zatvorenim prostorima nije preporučljiv. – Zahvaljujem kompaniji „Novo Nordisk Srbija” koja je donirala Gradu Beogradu milion dinara za uređenje staza za šetnju u Bajfordovoj i Zvezdarskoj šumi. Donacija je aktivirana nakon što je mobilnu aplikaciju „Otvori plavi krug”, u okviru istoimenog projekta, preuzelo više od 1.000 korisnika. Ova aplikacija pokrenuta je kako bi podstakla korisnike da budu fizički aktivni i edukuju se o dijabetesu, gojaznosti i komplikacijama koje oni nose. To je prva od pet planiranih donacija u okviru ovog projekta koji partnerski realizujemo – rekao je Radojičić.– Naš sledeći cilj je da do 1. jula zajedno sakupimo ukupno 10.000 pređenih kilometara prilikom šetnje zabeležene aplikacijom, ali i organizovane kolektivne šetnje koju će voditi medicinski radnici a koje ćemo pokrenuti čim to epidemiološki uslovi dozvole. Svakim vašim korakom bliži smo novoj donaciji, a sve dalji od nezdravog načina života, gojaznosti i dijabetesa – rekao je Popović.Generalni direktor kompanije „Novo Nordisk Srbija” Aleksandar Popović rekao je da mu je veliko zadovoljstvo što projekat „Otvori plavi krug” raste iz dana u dan i ostvaruje ciljeve.Gradonačelnik je podsetio da se Grad Beograd preko ovog komunalnog preduzeća stara o Bajfordovoj šumi kao zaštićenom području u kontinuitetu već 28 godina, te da je napravljena mala šumska oaza u srcu Beograda, dostupna svim građanima.Kako je potvrdio direktor JKP „Zelenilo – Beograd” Slobodan Stanojević, radovi na obe staze biće završeni u aprilu, a uređenim stazama moći će da se šeta ili trči u gotovo svim vremenskim uslovima zahvaljujući tome što je stara podloga od zemlje i peska zamenjena kamenim agregatima i rizlom, što omogućava bolju drenažu staze i njeno korišćenje i tokom kišnih i snežnih dana.On je dodao da će u okviru projekta „Otvori plavi krug” u naredne dve godine biti realizovan niz donacija i aktivnosti u Beogradu, poput projektovanja i uređenja novih gradskih staza zdravlja, podrške u radu savetovališta za dijabetes pri domovima zdravlja i kontinuirane edukacije zdravstvenih radnika i obolelih od dijabetesa. – U narednom periodu u planu je da obnovimo mobilijare, obogatimo šume fitnes i dečjim rekvizitima, a takođe ćemo sprovesti redovan monitoring ptica, jer je Bajfordova šuma stanište za 70 vrsta ptica. U njoj će se realizovati i istraživački projekti, edukacija dece i omladine, probijanje novih pešačkih staza kroz šumu. Upravo zbog toga će biti od posebnog značaja korišćenje svih pogodnosti ovog našeg gradskog dragulja prirode, posebno za osobe obolele od dijabetesa, ali i za sve one koji brinu o svom zdravlju i prevenciji ovog oboljenja – reko je Radojičić.\nBajfordovoj · Banjičkoj · beograd · Beograda · danas · grad · gradonačelnik · koji · kompanijom · krug · mart · Nordisk · novo · obišao · okviru · otvori · pešačke · plavi · prof · projekta · Radojičić · radove · realizuje · saradnji · srbija · sreda · staze · šumi · uređenju · Zoran\nMorgan Čejs: Nafta bi naredne godine mogla da košta 125 dolara p ...\nVesić: Besplatni zdravstveni pregledi za decu koja budu išla u g ...\nZavršetak obnove ulice Marka Miljanova krajem oktobra\nNovi nivo marketinga: Kozmetički gigant šalje proizvode u SVEMIR ...\nKriza hotelijerstva u komšiluku, bez posla ostaje 100.000 radnika\nFizički teatar iz Argentine “Un Pojo roho” na BFI, su ...


OSM Televizija - Vučić: Napravljen ozbiljan posao tokom sprovođenja aranžmana sa MMF-om\nVučić: Napravljen ozbiljan posao tokom sprovođenja aranžmana sa MMF-om\nPredsjednik Srbije Aleksandar Vučić i šef misije Međunarodnog monetarnog fonda Džejms Ruf ocijenili su da je Srbija napravila ozbiljan posao tokom sprovođenja aranžmana sa MMF-om.\nVučić, koji se sa delegacijom MMF-a sastao povodom osme, završne revizije tekućeg trogodišnjeg aranžmana sa Srbijom, izrazio je nadu da će MMF ostati u Srbiji, saopšteno je iz Službe predsjednika Srbije za odnose sa javnošću.\nPredstavnici MMF-a su konstatovali da se nastavlja jak ekonomski napredak zemlje, bez obzira na privremeno usporavanje prouzrokovano sušom i smetnjama u proizvodnji električne energije.\n"Predviđene ekonomske aktivnosti ostaju snažne, podržane jakim rastom izvoza, jačanjem potrošnje i ulaganjima. Uslovi tržišta rada nastavljaju da se poboljšavaju uz otvaranje novih radnih mjesta u privatnom sektoru i znatnim padom nezaposlenosti. Projektujemo realni rast BDP-a od dva odsto u ovoj i 3,5 procenata u narednoj godini", poručeno je iz MMF-a.\nTokom sastanka su dogovoreni i ključni parametri budžeta za 2018. godinu, a prioritet je da se očuvaju teško stečena fiskalna dostignuća, uz podršku inicijativama koje podstiču rast, kao što je uvećanje javnih investicija i smanjenje poreskih opterećenja na plate, za radnike sa niskim primanjima.\nTekući aranžman u vrijednosti od 1,2 milijarde evra ističe u februaru 2018. godine.\nJoš iz iste kategorije: « Stižu optužnice u Prištinu, prvi na spisku Tači i Drenička grupa Јi: Poruka Srbiji o dvije stolice je bila savjet, ne ultimatum »


Dobar tekst iz zagrebačkog VJESNIKA od 07.09.2002. godine: GLOBALNO ZATOPLJENJE – KLIMATOLOŠKI I/ILI POLITIČKI PROBLEM (???)\nBy Meteologos 1. јула 2015. Globalno zagrevanje\nJoš jedan stručni rad, pod nazivom SAVREMENE PROMENE EKSTREMNIH TEMPERATURA VAZDUHA U CRNOJ GORI, koji demantuje zvaničnu teoriju „antropogenog efekta staklene bašte“: Trend promena temperaturnih indeksa upućuje na saglasnost sa modelima dominacije antropogenog efekta staklene bašte. Međutim, tokom istraživanja su uočene i neke nelogičnosti. Prema paleoklimatskim zapisima, ali i teoriji dominacije antropogenog efekta staklene bašte,\nBy Meteologos 10. априла 2015. Globalno zagrevanje, Klimatske promeneglobalno zagrevanje, klimatske promene\nU toku su pripreme za Klimatski samit u Parizu 2015. godine, koji globalisti vide kao priliku da uspostave Svetsku vladu i ponište sve slobode za koje su se ljudi izborili. Ovo je ogroman korak unazad za čovečanstvo. Pred nama je žestoka borba u kojoj niko ne bi smeo da bude nemi posmatrač Razgovarala Biljana Đorović\nBy Meteologos 28. септембра 2014. Globalno zagrevanje, Klimatske promene\nSjajni medijski nastupi Nedeljka Todorovića (meteorologa iz Srbije) i Vladimira Paara (akademika iz Hrvatske), u kojima su na naučno-stručnoj osnovi, ali i na osnovu logičkog i zdravorazumskog rasuđivanja – demantovali (izmišljene) priče o nekakvom globalnom zagrevanju i nekakvim klimatskim promenama.